text:
KAPITULO 43
Dagiti Ilustrasion Maipapan iti Pagarian
MATEO 13:1-53 MARCOS 4:1-34 LUCAS 8:4-18
IMBAGA NI JESUS DAGITI ILUSTRASION MAIPAPAN ITI PAGARIAN
Mabalin nga adda ni Jesus idiay Capernaum idi binabalawna dagiti Fariseo. Kamalmanna, pimmanaw iti balay ket napan iti Baybay ti Galilea, a naguummongan dagiti tattao. Naglugan ni Jesus iti bangka, sa immadayo bassit iti igid ti baybay, ket insurona kadagiti tattao ti maipapan iti Pagarian ti langit babaen kadagiti ilustrasion, wenno pangngarig. Pamiliar kadagiti dumdumngeg dagiti dinakamat ni Jesus a kasasaad, isu a nalaklaka a naawatanda dagiti aspeto ti Pagarian.
Umuna, imbaga ni Jesus ti maipapan iti maysa a tao nga agmulmula iti bin-i. Dadduma a bin-i ti naiwaris iti igid ti dalan ket tinuktok dagiti billit. Nagdisso ti dadduma iti kabatuan a bassit laeng ti dagana. Saan unay a nakaramut dagiti mula, isu nga idi nainitan, nalaylay ken nagango dagitoy. Adda met dagiti nagdisso iti ayan dagiti siitan a mula, a nanglapped iti panagdakkel dagitoy. Ngem nagdisso ti dadduma iti nasayaat a daga. Nagbunga dagitoy a bin-i iti “100, adda met 60, ken adda 30.”—Mateo 13:8.
Iti sabali nga ilustrasion, inyarig ni Jesus ti Pagarian iti no kaano a napan nagmula ti maysa iti bin-i. Iti daytoy a kasasaad, maturog man wenno siririing ti nagmula, agtubo dagiti bin-i. Ngem “dina ammo no kasano a mapaspasamak dagita.” (Marcos 4:27) Dumakkel ken agdawada a bukodda, ket adda anienna.
Kalpasanna, imbaga ni Jesus ti maikatlo nga ilustrasion maipapan iti panagmula. Maysa a tao ti nagmula iti nasayaat a bin-i, ngem “bayat a matmaturog dagiti tattao,” immay nagmula ti kabusorna kadagiti ruot iti nagbabaetan dagiti trigo. Dinamag dagiti adipen ti tao no parutenda dagiti ruot. Insungbatna: “Saan, amangan no maparutyo met dagiti trigo. Bay-anyo nga aggiddanda a dumakkel agingga iti panagani, ket ibagakto kadagiti paraani: Parutenyo nga umuna dagiti ruot, reppetenyo sa puoranyo; kalpasanna, anienyo dagiti trigo ken ikabilyo iti kamarinko.”—Mateo 13:24-30.
Adu kadagiti dumdumngeg ken Jesus ti makaammo iti panagtalon. Dinakamatna met ti banag a pamiliar kadakuada, ti bassit a bukel ti mustasa. Agbalin a dakkel a kayo ket pagaponan dagiti billit dagiti sangana. Kinunana maipapan iti daytoy a bukel: “Ti Pagarian ti langit ket mayarig iti bukel ti mustasa nga immula ti maysa a tao iti talonna.” (Mateo 13:31) Ngem saan a mangisursuro ni Jesus maipapan kadagiti mula. Mangmangted iti ilustrasion maipapan iti nakaskasdaaw a panagdakkel, no kasano a ti nagbassit a banag ket agbalin a nagdakkel.
Kalpasanna, imbaga ni Jesus ti maysa a proseso a pamiliar iti adu a dumdumngeg. Inyarigna ti Pagarian ti langit iti “lebadura nga inlaok ti maysa a babai iti tallo a dadakkel a sukat ti arina.” (Mateo 13:33) Nupay saan a makita ti lebadura, mailaok iti intero a masa ket paalsaenna dayta. Dakkel ti pagbalinan ti masa ken dakkel ti panagbalbaliwna ngem saan a dagus a madlaw dayta.
Idi naibagan ni Jesus dagitoy nga ilustrasion, pinagawidna dagiti tattao ket nagsubli iti balay a pagnanaedanna. Di nagbayag, immay dagiti adalanna ta kayatda a maammuan ti kaipapanan ti imbagana.
NAGUNGGONAANDA KADAGITI ILUSTRASION NI JESUS
Nangngeg idin dagiti adalan a nagusar ni Jesus kadagiti ilustrasion, ngem sumagmamano laeng. Dinamagda kenkuana: “Apay nga agus-usarka kadagiti ilustrasion iti panangisurom kadakuada?”—Mateo 13:10.
Ar-aramidenna dayta tapno tungpalenna ti padto ti Biblia. Kuna ti salaysay ni Mateo: “Kanayon nga agusar iti ilustrasion no isurona ida, tapno matungpal ti impadto ti propeta: ‘Mangisuroakto babaen kadagiti ilustrasion; ibagakto kadakuada dagiti banag a saanda pay a naammuan manipud idi punganay.’”—Mateo 13:34, 35; Salmo 78:2.
Ngem adda pay sabali a rason no apay a nagusar ni Jesus kadagiti ilustrasion. Nagserbi dayta tapno maipalgak ti kababalin dagiti tattao. Adu ti interesado ken Jesus gapu ta nalaing nga agestoria ken agaramid iti milagro. Saanda a nabigbig kas Apo a pagtulnoganda ken situtulok a surotenda. (Lucas 6:46, 47) Saanda a kayat a mabalbaliwan ti kapanunotan wenno panagbiagda. Saanda a kayat nga ipapuso ti mensahena.
Sinungbatan ni Jesus dagiti adalanna. Kinunana: “Daytoy ti makagapu nga agus-usarak kadagiti ilustrasion no isurok ida; ta kumitkitada ngem kasla awan ti nakitada, dumdumngegda ngem kasla awan ti nangngeg ken natarusanda. Matungtungpal kadakuada ti padto ni Isaias, a nagkuna: ‘. . . Timmangken ti puso daytoy nga ili.’”—Mateo 13:13-15; Isaias 6:9, 10.
Ngem saan nga agaplikar dayta iti amin a dumdumngeg ken Jesus. Inlawlawagna: “Naragsakkayo ta makakita dagiti matayo ken makangngeg dagiti lapayagyo. Kinapudnona, kayat ti adu a propeta ken nalinteg a tattao a makita dagiti makitkitayo ngem saanda a nakita, ken kayatda a mangngeg dagiti mangmangngegyo ngem saanda a nangngeg.”—Mateo 13:16, 17.
Wen, dimngeg dagiti 12 nga apostol ken ti dadduma a matalek nga adalan. Gapuna, kinuna ni Jesus: “Naited kadakayo ti gundaway a mangtarus kadagiti sagrado a palimed maipapan iti Pagarian ti langit, ngem saan kadakuada.” (Mateo 13:11) Gapu ta talaga a kayat dagiti adalan a maawatan ti maipapan iti Pagarian, inlawlawag ni Jesus kadakuada ti ilustrasion maipapan iti agmulmula.
Kinuna ni Jesus: “Ti bin-i ket ti sao ti Dios.” (Lucas 8:11) Ti daga ket isu ti puso. Dayta ti pamay-an tapno maawatanda ti ilustrasionna.
Maipapan iti bin-i a nagdisso iti napayatpayatan a daga iti igid ti dalan, inlawlawagna: “Immay ti Diablo ket inikkatna ti sao a naimula iti pusoda tapno saanda a mamati ken maisalakan.” (Lucas 8:12) Idi dinakamatna ti bin-i a nagdisso iti kabatuan, tuktukoyen ni Jesus ti puso dagiti tattao a maragsakan a nakangngeg iti sao ngem saan a rimmamut dayta iti pusoda. “No agrigatda wenno maidadanesda gapu iti sao ti Dios,” maitibkolda. Wen, “idi dimteng ti pannubok,” nalabit ibubusor manipud iti pamilia wenno iti dadduma, nagsardengda.—Mateo 13:21; Lucas 8:13.
Dagiti ngay bin-i a nagdisso kadagiti siitan a mula? Imbaga ni Jesus kadagiti adalanna a dagitoy tuktukoyenna dagiti tattao a nakangngeg iti sao. Ngem nalapdanda gapu “iti pakaringgoran iti daytoy a sistema ken iti kinabaknang a mangal-allilaw iti adu.” (Mateo 13:22) Adda iti pusoda ti sao, ngem nalapdan ket saan a nagbunga.
Ti maudi a kita ti daga nga imbaga ni Jesus ket ti nasayaat a daga. Tumukoy daytoy kadagidiay dimngeg iti sao ken nangipapuso iti dayta, ken naawatanda ti kaipapananna. Ania ti resultana? “Nagbungada.” Gapu iti nagduduma a kasasaadda, kas iti edad wenno salun-at, saan nga agpapada ti bungada. Adda agbunga iti mamin-100 ken ad-adu pay, adda met mamin-60 ken ad-adu pay, ken adda met mamin-30 ken ad-adu pay. Wen, ti panagserbi iti Dios ket mangyeg iti bendision ‘kadagidiay nakangngeg iti sao ken addaan iti nasayaat ken naimbag a puso. Impapusoda dayta ken nagbungada bayat nga agib-ibturda.’—Lucas 8:15.
Talaga a nangnangruna a makaparagsak daytoy kadagiti adalan a napan ken Jesus tapno maawatanda ti kaipapanan dagiti pannursurona! Ad-adda a maawatandan dagiti ilustrasion. Kayat ni Jesus a maawatanda dagiti ilustrasionna tapno maisuroda met ti kinapudno iti sabsabali. “Ti lampara ket saan a makaluban iti labba wenno maikabil iti sirok ti katre,” di ngamin? insaludsodna. Saan kadi a ‘maikabil dayta iti pagiparabawan iti silaw’? Gapuna, imbalakad ni Jesus: “Asinoman nga adda lapayagna, dumngeg koma.”—Marcos 4:21-23.
NABENDISIONANDA ITI AD-ADU A PANNURSURO
Kalpasan nga inlawlawag ni Jesus ti ilustrasion maipapan iti agmulmula, kayat dagiti adalan nga ad-adu pay ti maammuanda. Kiniddawda: “Ilawlawagmo man kadakami ti ilustrasion maipapan kadagiti ruot.”—Mateo 13:36.
Idi dinamagda dayta, naiduma ti impakitada a kababalin iti impakita dagiti tattao nga adda iti igid ti baybay. Nalawag a dimngeg dagidiay a tattao ngem saanda a kayat a maammuan ti kaipapanan dagiti ilustrasion ken ti pagaplikaranna. Napnekdan iti naibaga kadagiti ilustrasion. Inkompara ni Jesus dagiti tattao nga adda iti igid ti baybay kadagiti managsaludsod nga adalanna a napan kenkuana tapno maammuanda ti ad-adu pay a pannursurona.
Kinunana: “Ipangagyo dagiti mangmangngegyo. No kasano ti panangtratoyo iti sabsabali, kastanto met ti pannakatratoyo, wen, ad-adunto pay ti mainayon kadakayo.” (Marcos 4:24) Ipangpangag dagiti adalan ti mangmangngegda kenkuana. Subsubadanda ti napasnek a pannakaseknan ken atension ni Jesus, ket nabendisionanda iti ad-adu pay a pannursuro, ad-adu pay a pannakailawlawag. Gapuna, sinungbatan ni Jesus ti saludsod dagiti adalanna maipapan iti ilustrasion ti trigo ken dagiti ruot. Inlawlawag ni Jesus:
“Ti nangimula kadagiti nasayaat a bin-i ket ti Anak ti tao; ti talon ket ti lubong. Dagiti met nasayaat a bin-i iladawanna dagiti annak ti Pagarian, ngem dagiti ruot isu dagiti annak daydiay managdakdakes. Ti kabusor a nangimula kadagiti ruot isu ti Diablo. Ti panagani ket ti panungpalan daytoy a sistema, ken dagiti paraani isu dagiti anghel.”—Mateo 13:37-39.
Kalpasan nga imbaga ni Jesus dagiti karaman iti ilustrasionna, inladawanna ti pagbanagan. Kunana nga inton agpatingga ti sistema ti bambanag, dagiti paraani, wenno dagiti anghel, ilasindanto dagiti arig ruot nga agpampammarang a Kristiano manipud kadagiti pudno nga “annak ti Pagarian.” Maurnongto “dagiti nalinteg” ket agraniagdanto “iti Pagarian ni Amada.” Dagiti ngay “annak daydiay managdakdakes”? Madadaeldanto, a pakaigapuan ti ‘panagsangit ken panagngaretngetda.’—Mateo 13:41-43.
Impaayan ni Jesus dagiti adalanna iti tallo pay nga ilustrasion. Umuna, kinunana: “Ti Pagarian ti langit ket mayarig iti gameng a nailemmeng iti talon, a nasarakan ti maysa a tao ket inlemmengna. Gapu iti ragsakna, inlakona ti amin nga adda kenkuana ket ginatangna dayta a talon.”—Mateo 13:44.
Intuloyna: “Ti Pagarian ti langit ket mayarig pay iti komersiante nga agbirbirok kadagiti nasayaat a perlas. Idi nakabirok iti maysa a perlas a nangato ti kalidadna, dagus nga inlakona ti amin nga adda kenkuana ket ginatangna dayta.”—Mateo 13:45, 46.
Iti agpada nga ilustrasion, intampok ni Jesus ti kinatulok ti maysa a mangisakripisio iti nagpateg a banag. Dagus nga inlako ti komersiante ti “amin nga adda kenkuana” tapno magatangna ti perlas a nangato ti kalidadna. Naawatan dagiti adalan ni Jesus ti pangngarig maipapan iti napateg a perlas ken ti tao a nakasarak iti gameng a nailemmeng iti talon ket “inlakona ti amin” tapno magun-odna dayta. Kadagitoy dua nga ilustrasion, adda napateg a banag a magun-odan ken maipateg. Mayarig daytoy iti panagsakripisio nga aramiden ti maysa tapno mapennekna ti naespirituan a kasapulanna. (Mateo 5:3) Dadduma kadagiti dumdumngeg ken Jesus idi imbagana dagitoy nga ilustrasion ti nangipakita idin iti kinatulokda nga agsakripisio tapno mapennekda ti naespirituan a kasapulanda ken tapno agbalinda a pudno a pasurotna.—Mateo 4:19, 20; 19:27.
Kamaudiananna, inyarig ni Jesus ti Pagarian ti langit iti iket a makaala iti amin a kita ti ikan. (Mateo 13:47) No mapaglalasin dagiti ikan, maikabil iti pagkargaan dagiti nasayaat ngem maibelleng dagiti saan a nasayaat. Imbaga ni Jesus a kasta met laeng inton agpatingga ti sistema dagiti bambanag—ilasinto dagiti anghel ti nadangkes manipud iti nalinteg.
Kasla agkalkalap met iti naespirituan ni Jesus idi inawisna dagiti umuna nga adalanna nga agbalin a “mangngalap iti tattao.” (Marcos 1:17) Ngem imbagana a ti ilustrasionna maipapan iti iket ket agaplikar iti masanguanan, iti “panungpalan daytoy a sistema.” (Mateo 13:49) Gapuna, mabigbig dagiti apostol ken ti dadduma nga adalan a dumdumngeg ken Jesus nga addanto makaparagsak a bambanag a mapasamak.
Dagiti nakangngeg kadagiti ilustrasion nga imbaga ni Jesus iti bangka nabendisionanda iti ad-adu pay. Impakita ni Jesus ti kinatulokna a ‘mangilawlawag iti amin a banag kadagiti adalanna no is-isuda laeng.’ (Marcos 4:34) Isu ket “mayarig iti maysa a bumalay, a mangiruar kadagiti daan ken baro a banag iti pagidulinanna iti gameng.” (Mateo 13:52) Idi imbagana dagitoy nga ilustrasion, saan a ti laingna a mangisuro ti ipakpakitana. Imbes ketdi, iranranudna kadagiti adalanna dagiti kinapudno a mayarig iti di magatadan a gameng. Talaga nga awan kapadana a “mannursuro.”
Ammuem ti Ad-adu Pay
“Adtoy! Addaak Kadakayo iti Amin nga Al-aldaw”
Ti pangngarig ni Jesus maipapan kadagiti trigo ken dagiti dakes a ruot deskribirenna ti tiempo ti panagmula, idadakkel, ken panagani. Ania ti nabalbaliwan a pannakaawattayo maipapan iti tiempo ti panagani?


c: text/html

text:
Biag Idi Tiempo ti Biblia—Ti Pastor
“Kas iti maysa a pastor ipastorannanto ti bukodna a pangen. Babaen ti takiagna ummongennanto a sangsangkamaysa dagiti kordero; ket iti barukongna awitennanto ida.”—ISAIAS 40:11.
ITI Biblia, namin-adu a nadakamat dagiti pastor, manipud Genesis agingga iti Apocalipsis. (Genesis 4:2; Apocalipsis 12:5) Dagiti natan-ok a tattao a kas kada Abraham, Moises, ken Ari David ket papastor. Nagsayaat ti panangyebkas ni salmista David iti responsabilidad ken pakaseknan ti naimbag a pastor. Ti salmo a pinutar ni Asaf dinakamatna ni David kas pastor ti nagkauna nga ili ti Dios.—Salmo 78:70-72.
Idi kaaldawan ni Jesus, napateg pay laeng ti trabaho a panagipastor. Tinukoy ni Jesus ti bagina kas “nasayaat a pastor” ken masansan nga usarenna dagiti galad ti naimbag a pastor a mangisuro iti napateg a leksion. (Juan 10:2-4, 11) Ti Mannakabalin-amin a ni Jehova a Dios ket nayarig iti “maysa a pastor.”—Isaias 40:10, 11; Salmo 23:1-4.
Ania dagiti animal nga aywanan ti maysa a pastor? Ania ti ramanen ti trabahona? Ania ti masursurotayo kadagitoy nagaget a trabahador?
Karnero ken Kalding
Karaman kadagiti ay-aywanan dagiti nagkauna a pastor iti Israel ket ti broadtail Syrian [Ovis laticaudata]a karnero. Dakkel ken nalukmeg ti burburan nga ipus dagitoy a karnero. Dagiti laeng kalakian ti addaan sara. Nalaka nga iturturong dagitoy a naamo nga animal ken masapul a maaywananda ta nalakada a madangran iti paniempo ken narungsot nga animal.
Agtaraken met iti kalding dagiti pastor. Dua laeng ti kolor dagiti kalding, nangisit wenno kolor kape. Nalaka laeng a mapisang ti atiddog ken agtillayon a lapayagda gapu kadagiti siit ken nasamek a mulmula no kumalay-atda kadagiti bakras ken agarabda kadagiti naraber a karuotan.
Narigat ti trabaho ti pastor ta agtultuloy ti panangisurona kadagiti karnero ken kalding tapno agtulnogda iti panangiwanwanna. Nupay kasta, nadungngo dagiti naimbag a pastor kadagiti aywanda. Panagananda pay dagitoy tapno nalakada nga agtulnog no awagan ida dagiti pastor.—Juan 10:14, 16.
Tiempo ti Panagipastor
No primavera (Pebrero/Marso), inaldaw nga iruar ti pastor ti arbanna iti kulongan nga adda iti asideg ti pagtaenganna tapno ipaarabna kadagiti nalangto ken naraber a ruot iti asideg a pagpastoran. Iti daytoy a tiempo, umadu ti arban no maipasngay dagiti urbon a karnero ken kalding. Panawen met daytoy a mapukisan dagiti karnero, isu a tiempo dayta ti panagpadaya!
Mabalin nga addaan laeng ti sumagmamano a karnero ti maysa a pumurok, isu a mangtangdan iti maysa a pastor a mangitipon kadagiti karnerona iti aywanna nga arban. Pagaammo a saan unay a nasayaat ti panangaywan dagiti matangtangdanan a pastor kadagiti saanda a taraken.—Juan 10:12, 13.
No naanin dagiti trigo, ipaarab ti pastor ti arbanna kadagiti sagibo ken dagiti nabati a binukel iti naggapasan. No nangaton ti init, dagiti pastor ipanda dagiti arbanda iti nalamlamiis a pagaraban iti nangatngato a lugar. Adu nga al-aldaw a maturog dagiti pastor iti ruar tapno mabantayanda ken maipaarabda ti arbanda iti naraber a rangkis. Iti rabii, iyaponna iti kueba ti arbanna tapno masalaknibanda kadagiti atap nga aso. No mabuak ti arban gapu iti taguob ti atap nga aso, ti naalumamay a timek ti pastor ti mangpatalna kadakuada.
Kada rabii, bilangen ti pastor ti arbanna ken kitaenna no adda agsakit. Iti agsapa, no agayab ti pastor, sumurot met ti arban iti lugar a pagaraban. (Juan 10:3, 4) No agmatuon, ipanna ti arbanna iti nalamiis a libtong tapno painumenna ida. No naatianan ti libtong, ipanna ti arban iti bubon ken agsakdo iti danum nga inumen dagiti karnero.
No agngudon ti kalgaw, iyakarna ti arbanna iti katantanapan iti igid ti baybay ken iti kapatagan. No panagtutudon, iyaponna idan iti kulonganda, ta no saan, mabalin a matay dagitoy no makutoranda gapu iti napigsa a tudo, bagyo, ken niebe. Manipud Nobiembre agingga iti primavera (Pebrero/Marso), saan nga ipaarab ti pastor ti arbanna iti ruar.
Alikamen ti Pastor
Simple laeng ti kawes ti pastor ngem nalagda. Tapno masalakniban manipud tudo ken nalammiis nga angin iti rabii, mabalin nga adda kagayna a lalat ti karnero, a makin-uneg ti burborna. Adda isuotna a tunika wenno atiddog a kawes. Agsandalias tapno saan a masugat ti sakana kadagiti natadem a bato ken siit. Adda met inabel a de lana a dalungdongna.
Dagitoy ti gagangay nga alikamen ti pastor: Bag a lalat a pagkargaan iti balon a kas iti tinapay, olibo, napakebbet a prutas ken keso (1); armas a kadawyanna a 1 metro ti kaatiddogna ken adda tirad-tirad ti murdongna (2); kutsilio (3); sarukod a pagsammaked ti pastor no magmagna wenno umul-uli (4); pagkargaan ti danum (5); makupin a lalat a pagkaud ti danum iti bubon (6); pallatibong a pangabugna kadagiti agsisiim nga atap nga animal ken pangiturongna kadagiti sumina a karnero ken kalding (7); ken runo a pito a tokarenna tapno maliwliwa ken mangpakalma iti arban (8).
Kas supapak ti bannog ti pastor, mangipaay ti arban iti taraon a kas iti gatas ken karne. Dagiti dutdot ken lalat ket mausar a pagbayad ken pakisinnukat kadagiti produkto. Mausar pay a kawes ken pagkargaan iti likido. Maaramid met a tela ti dutdot ti kalding. Agpada a maidaton dagiti karnero ken kalding.
Maysa a Pagwadan
Nagaget, mapagtalkan ken natured dagiti naimbag a pastor. Irisgoda pay ti biagda tapno masalakniban ti arban.—1 Samuel 17:34-36.
Di ngarud pakasdaawan nga inusar ni Jesus ken dagiti adalanna ti pastor kas pagwadan dagiti Kristiano a manangaywan. (Juan 21:15-17; Aramid 20:28) Kas iti naimbag a pastor idi tiempo ti Biblia, ikagumaan dagiti manangaywan ti kongregasion ita nga ‘ipastoran ti arban ti Dios nga adda iti aywanda, saan a mapilpilit, no di ket situtulok; saan met nga iti panagayat iti nakusit a gunggona, no di ket sigagagar.’—1 Pedro 5:2.

robotstxt: allowed

filter: keep


text:
Panaglalammin, manen. No kastoy a malammin datao, ti la mapampanunot met nga isurat…di met ngarud datao makapasiar ta no kastoy a panaglalammin ta uso met ti meningococcemia. Mas grabe pay ngem SARS daytoy, ta awan pay beinte kuatro nga oras, “agpalangit koma ti kararuam” kunadan nga idung-aw, yors. Di laeng tao iti nameninggo, no dipay ket turismo ken negosio. Ala, ngarud, daniw latta iti di met daniw! Marmaradaniw lattan...
TI DANIW TI MARAPAIT
(Para Ms. DIN, San Diego, CA)
linuktam ridaw ti barukong ket timmayab
ti sennaay ken ngilangil iti iliw iti marapait
iti kalbo a bambantay, iliw iti payapay ti marapait
kabalio iti wright park sinakayam a nanglawlaw
iti aglawlaw, naglawlaw ket naulaw
a naulaw iti aglawlaw a makaulaw
ta di makakita iti duyaw, sabong a duyaw
napika ti bakrang iti bakrang ti mines view
iti mines view pika ti throw money dagiti yagit
napikaka iti throw money dagiti yagit iti mines view
dinanogmo ti angin iti john hay
ti baro a rupa a pinag-otan buok-langit
ginasut a buok-langit pinag-ot iti john hay
tinupraam ti daga, daga a napnot’ basura
basura nga arkos ti burnham park
burnham park nga inarkosan ti komersio
basura ti arkos ti komersio iti burnham park
idi inluanaka ti cathedral, inluam met
sabidong ti dila iti kuldit ti yagit
yagit a dungrit, kuldit ti dungrit
a kimmuldit iti asi, iti asi iti nadungrit a yagit
dimo nabilang tukad agdan ti lourdes grotto
ti tukad ti kaasi, tukad ti pakaasi iti ina a naasi
pakaasi iti di nangaasi iti pakaasi iti nagpakasi
a yagit iti tukad ti agdan ti lourdes grotto
iti lourdes grotto dagiti yagit agpakpakaasi
iti asi iti dumawdawat iti kaasi iti ina ti kaasi
ngem di nangaasi ti agpakpakaasi iti asi
iti ina ti kaasi, kaasiam, ina, kaassiam ida
ta pika a tupra ti imbasura a kuldit ti pakaasi
ti natupraan a kuldit, pika dagiti nagbasura iti asi
adda met a, panawen ti amin, adda panawen marapait
ti panawen ti marapait ket saan a napapanawen
iti panawen nga inka il-iliwen ti marapait
ngem adda ti panawen ti marapait a di mapukaw
iti kamalig ti kamera ni eduardo masferre
iti dan-aw pluma ni sinai hamada
iti ubbog pluma ni gumiliano ken gumiliana
kadagiti abong iti ifugao village ni ben cabrera
iti video ni banasan ken ni tibaldo
iti pelikula a lubong ni eric de guia
kadagiti kambas ni baradas ken kaduana
saan a maag ti agdamag iti dayta a kanito
ngem ti di agdamag ket agnanayon a maag
napanan dagiti marapait, naginana
aginana met dagiti marapait iti kalgaw
iti kalgaw aginana ti kayaw ti marapait
tapno iti panaglalam-ek, ulsanda dagiti malammin
dagiti malammin a kalbo a bambantay
dagiti malammin yagit iti bakrang iti mines view
iti ridaw ti cathedral ken iti agdan ti lourdes grotto
pasam-itenna ti ayamuom ti angin iti john hay
abbunganna arkos ti komersio iti burnham park
marisanna iti duyaw ti nangisit a muging
agsublika, madam balikbayan, umayka manen
ita a panaglalam-ek, tapno maulsanka
iti naimeng a daniw, ti daniw ti marapait
--JAIME M. AGPALO, JR.
Enero 3, 1705 H
*** MARAPAIT---sunflower
Tuesday, January 04, 2005
TI DANIW TI MARAPAIT
Panaglalammin, manen. No kastoy a malammin datao, ti la mapampanunot met nga isurat…di met ngarud datao makapasiar ta no kastoy a panaglalammin ta uso met ti meningococcemia. Mas grabe pay ngem SARS daytoy, ta awan pay beinte kuatro nga oras, “agpalangit koma ti kararuam” kunadan nga idung-aw, yors. Di laeng tao iti nameninggo, no dipay ket turismo ken negosio. Ala, ngarud, daniw latta iti di met daniw! Marmaradaniw lattan...


text:
GAMENG MANIPUD ITI SAO TI DIOS | ISAIAS 38-42
Mangted ni Jehova iti Bileg iti Daydiay Nabannog
Tapno makapagtalinaed ti agila iti adu nga oras iti tangatang, usarenna dagiti thermal wenno kasla poste nga agpangpangato a nabara nga angin. No makabirok ti agila iti thermal, sumakay iti dayta isu nga agpangato nga agpangato. No madanonnan ti maysa a partikular a kangato, umakar iti sumaruno a thermal sa maulit ti proseso
Ti kasla naglaka a panagtayab ti agila ket nagpintas a mangiladawan no kasano a maitultuloytayo ti panagdaydayawtayo babaen iti bileg nga it-ited ti Dios


text:
Pagsasao nga Aklanon
Ti Aklanon (Akeanon) ket ti rehional a pagsasao a Bisaya a naisasao idiay probinsia ti Aklan iti isla ti Panay idiay Filipinas. Ti naisangayan a langana kadagiti sabali a sasao a Bisaya ket ti nairikep nga agpakatengnga a likud a di nabukel a paaweng [ɤ] a rumsua a kas parte dagiti diptongo ken tradisional a naisurat iti letra E a kas iti nagan ti Akeanon (Aklanon). Nupay kasta, daytoy a ponema ket adda pay kadagiti kabsat a sasao a Filipino, a kas ti Itbayat, Isneg, Manobo, Samal ken Sagada.[3]
Dagit kadawyan a balikas[urnosen | urnosen ti taudan]
Dagiti nagibasaran[urnosen | urnosen ti taudan]
- ^ maitutop nga Aklanon iti Ethnologue (Maika-18 nga ed., 2015)
Malaynon iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin; Bank, Sebastian, dagiti ed. (2016). "Aklan". Glottolog 2.7. Jena: Instituto para iti Ebolusionario nga Antropolohia ni Max Planck.
- ^ Beato A. de la Cruz; R. David Paul Zorc (1968). A Study of the Aklanon Dialect. Volume 1: Grammar (PDF). Washington, DC: Peace Corps.


text:
US-RP Balikatan: Tulong Panagdur-as ti Kaskenan
Kanunonganmi la unay ti pannakaipagna ti US-RP Balikatan civil-military operation kadagiti dua nga ili ti probinsia ti Ilocos Sur. Namnanaenmi mangidalan koma ti maysa a wagas iti panangitandudo ti panagdur-as. Lalo la unay kadagiti nasulinek a lugar, a kas kadagiti tallo a barangay iti ili Salcedo -- ti Marnay, ti Pias ken ti Baluarte ken kadagiti dua pay a barangay ti Sinait -- ti Teppeng ken Cadanglaan. Namnamaenmi a maited koma ti awan sawsawirna a pannakipulapol ken aggamulo tapno agtigay dagiti 250 a kameng ti Civil Military Operations United States Army Pacific(CMO-USAP) nga agpartisipar iti US-RP Balikatan operation wenno humanitarian assistance babaen ti panangbayabay kadakuada ti Armed Forces of the Philippines(AFP). Ipaay koma kadakuada dagiti awanan kondiones a pannakipartisipar wenno suporta tapno magun-odan ti kapkanekan a pannakailukat ti dur-asan dagiti nadakamat a luglugar. Daytoy a gagem ket tartarigagayan la ketdi ti kaaduan no dipay isuda amin nga umili kadagiti nasao a luglugar ken kadarappatna.
Ti RP-US Balikatan Operation ket kaipapananna iti panangtaliaw ken panangidiaya kadagiti serbisio kadagiti disso nga agkasapulan iti nasisita a tulong. Kas iti pannakaipatakder ti dua a classroom ken water system kadagiti barbarangay ti Teppeng ken ti Cadanglaan iti ili a Sinait tapno masulosionan ti agpangpangta a rigat a sangoen babaen ti mapasaran nga El Nino phenomenon. Iti interior nga ili ti Salcedo, maipatakder ti water system ken flood control barrier iti Barangay Pias. Dua a classroom ti maistimar iti sadiay Barangay Marnay. Sadiay Barangay Baluarte, ti pangipasdekanda ti health center tapno mangasistir ti pannakasaluad ti salun-at dagiti umili ken pagkamangan dagiti addaan an-annayen saan laeng a dagiti bumarangay no dipay ket dagiti kaparanget a luglugar. Makunami met a dakkel la ketdi a pakabang-aran dagiti umili dagiti nasao a luglugar daytoy.
Ti naannayas a pannakaipagna ti kastoy a humanitarian assistance ket maitutop la unay. Papigsaenna ti panggep a nairut a relasion ti United States ken ti pagilian. Agpada nga agnumar iti pagimbagan dagiti dua a nasion ken dagiti kaparangetda iti rehion. Isu a kunaenmi a rumbeng la unay nga ited met ti suporta itoy a ganuat.
Babaen kadagiti kakastoy a humanitarian operations dagiti dua nga armada, agtultuloy met iti panagsisinnukatda kadagiti kapanunotan ken istratehia para iti panagimbagan ti sapasap. Babaen iti panagiinnadal ti ammo iti bileg ti teknolohia ken taktika, ti pannakaipagna dagiti community development projects dakkel la ketdi ti magun-odan daytoy a military exercises. Nupay makuna a military exercises dagitoy, maibilang met a civilian in nature ta saanda met a makipartisipar iti aniaman a tignay a maibusor para iti seguridad ti pagilian. Agserbida laeng dagitoy nga exercises para iti ad-adu pay a wagas iti trening dagiti kameng ti armada ti dua a pagilian.
Namnamaenmi a maipakita laeng koma iti daytoy a balikatan exercises kadagiti umili ti makapnek a civilian-military operation a saan a nalaokan iti combat operation. Ti military trening koma a maragpat ket babaen iti advise and assist, kabayatan maar-aramid ti exercise. Mangidiayada laeng koma iti tulong ken panagdu-as wenno mangilukat ti ridaw para iti panagbalbaliw. Tapno aglupos met ti lugar nga inda tulongan. Babaen iti panagtinnulong, panagsisinnukat ti ammo ken kabaelan, ti panggep daytoy a ganuat ket magun-odan.
Tartarigagayanmi la unay a naballigi koma ti panggep ti ganuat. @
Saturday, February 27, 2010
US-RP Balikatan: Tulong Panagdur-as ti Kaskenan
1 comment:
- savita said...
-
PART TIME HOME JOBS | DO OFFLINE DATA ENTRY JOB
Is your search for a home job always ends in some kind of SCAM OR FRAUD? If so, don’t loose heart, because visionjobcare.com brings you, 100% genuine and legitimate home jobs. Do offline data entry at home, submit the job through email and get paid handsomely every month. Millions already Joined & Benefitted with our service. For more details E-mail us at support.visionjob@gmail.com
Visit Us at http://www.visionjobcare.com/XXX.html
- 5:21 PM


text:
Ti Managbasol a Kararua
awan basol
ti naindagaan a bagi
tapno aglak-am ti dusa,
ti ulpit a pagipapasan ti panunot.
basol ti kararua ken panunot
isuda ti mangguyod,
a mangirarem
ken mangisagmak nga agturong
iti umap-apoy a buli.
Ti Nagbanagan Dagiti 12 a Disipulo
Kalpasan ti pannakailansa ni Jesus, dua laeng kadagiti apostolesna ti nadakamat ti nasantuan a biblia no ania ti nagbanaganda dagitoy da James (ti anak a lalaki ni Zebedee), a pinapatay ni Herod Agrippa I babaen ti panangputolda ti ulona idi 44 AD ken ni Judas Escariote a nagbekkel kalpasan a natay ni Kristo.
Babaen kadagiti sinurat dagiti nagkakauna a Kristiano ket natunton no ania ti nagbanagan dagitoy a disipulo.
Manipud iti Damascus Friends
Babaen kadagiti sinurat dagiti nagkakauna a Kristiano ket natunton no ania ti nagbanagan dagitoy a disipulo.
Manipud iti Damascus Friends
Ti Silaw iti Ungto ti Lubong
Ti MY DYING BRIDE ket maysa doom metal band a nubukel idi 1990 (Grade six-nak laeng idi) sadiay England. No kunada a doom metal, maysa daytoy a klase ti heavy metal a kanta nga addaan iti liriko ti pannakaupay, aligagaw ken pannakatay. No adda Gothic iti Literatura ken Arkitektura, ti doom metal ket maysa pay a klase ti Gothic ken maaw-awagan dagitoy a banda iti Gothic Metal Bands.
Naintrigaak laeng kadaytoy maysa a kanta ti My Dying Bride ta nalalalo met ti kaatiddogna ken namisterioan dagiti binatogna. Idi denggeg ti kanta kasla man agdandaniw.
- - - - -
The Light at the End of the World
by My Dying Bride
An isle, a bright shining isle
stands forever, alone in the sea
Of rock and of sand and grass
and shale, the isle bereft of trees.
- Small. A speck in the wide blue
sea. 'Tis the last of all the land.
A dweller upon our lonesome
isle, the last, lonely man? -
By the Gods he is there to
never leave, to remain all his
life. His punishment for
evermore, to attend the
eternal light.
The lighthouse, tall and brilliant
white, which stands at the end
of the world. Protecting ships
and sailors too, from rock they
could be hurled
Yet nothing comes and nothing
goes 'sept the bright blue sea.
Which stretches near and far
away, 't is all our man can see.
Though, one day, up high on
rock, a bird did perch and cry.
An albatross, he shot a glance,
and wondered deeply, why?
Could it be a watcher sent?
A curse sent from the Gods,
who sits and cries and stares at him,
the life that they have robbed.
Each year it comes to watch
over him, the creature from above.
Not a curse but a reminder of
the woman that he loved.
- Oh weary night, under stars,
he'd lay and gaze.
Up towards the moon and stars.
The suns dying haze.
Time and again, Orion's light
filled our man with joy.
Within the belt, he'd see his love,
remembering her voice -
The twinkle from the stars above
bled peace into his heart
As long as she looks down on him
he knows they'll never part
One day good, one day bad
The madness, the heat, the sun,
Out to sea, he spies upon land.
His beloved Albion.
Cliffs of white and trees of green
Children run and play,
'My home land' he cries and weeps,
why so far away?
Eyes sore and red. Filled with tears,
he runs towards the sea.
To risk his life, a worthy cause,
for home he would be.
Into the sea, deep and blue,
the waters wash him clean.
Awake. He screams. Cold with sweat.
And Albion a dream.
- Such is life upon the isle,
of torment and woe.
One day good. One day bad.
And some days, even hope.
The light at the end of the world
burns bright for mile and mile
Yet tends the man, its golden glow,
in misery all the while?
For fifty years he stands and waits,
atop the light, alone.
Looking down upon his isle
the Gods have made his home -
The watcher at the end of the world
through misery does defile.
Remembers back to that single night
and allows a tiny smile.
(His sacrifice was not so great,
he insists upon the world.
Again he would crime,
Again he would pay,
for one moment with the girl)
Her hair, long and black it shone,
The dark, beauty of her eyes,
Olive skin and warm embrace,
her memory never dies.
'Twas years ago, he
remembers clear
the life they once did live.
Endless love and lust for life,
they promised each would give.
Alas, such love and laughter too,
was short as panting breath
For one dark night, her soul
was kissed
by the shade of death.
(Agony, like none before,
was suffered by our man.)
who tends the light now
burning bright
on the very last of land.
(Anger raged and misery too
like nothing ever before.)
He cursed the Gods and man
and life,
and at his heart he tore.
- A deity felt sympathy
and threw our man a light
'Your woman you may see again,
for a single night. -
But think hard and well young man,
there is a price to pay:
to tend the light at the end of
the world
is where you must stay.
Away from man and life and love.
Alone you will be.
On a tiny isle. A bright shining isle
in the middle of the sea.'
- 'I'll tend the light, for one more night
with the woman whom I love',
screamed the man, with tearful eyes,
to the deity above.
And so it was that very night
his lover did return.
To his arms and to their bed,
together they did turn.
In deepest love and lust and passion
entwined they did fall.
Lost within each other's arms
they danced (in lover's ball). -
- Long was the night filled with love.
For them the world was done.
Awoke he did to brightest light,
his woman and life had gone.
To his feet he leapt. To the sea he looked.
To the lighthouse on the stone.
The price is paid and from now on
he lives forever alone.
Fifty years have passed since then
and not a soul has he seen.
but his woman lives with him still
in every single dream.
'Tis sad to hear how young love has died
to know that, alone, someone has cried.
but memories are ours to keep.
To live them again, in our sleep.-
Nabalitokan a Tawid
Agyamanak kadagiti editor ta naikkan ti gundaway ti maysa a saritak a nairaman kadaytoy nainbalitokan a patawid ti Literatura Ilokana para kadagiti sumarsaruno a kapututan.
Manayonan manen ti stock-ko. Diak pay gamin nakalako kadagiti libro a naipablaak 'di last year ta pulos padawat amin, ngem di bale ta manglukatakto ti bookstore nga Ilokano a lilibro ti linaonna.
Tagnawa Met Ti Panangyikub Iti Nabalitokan A Tawid
PANAWEN itan ti panangipan iti ikub dagiti sinurattayo tapno ditanto a mapili dagiti agbaakan iti sarusar ti kurditan. Ket kas itay napan a tawen, tagnawa manen daytoy a panangyikub kadagiti gapuanan.
Itay napan a tawen, dua a libro ti tinagnawa dagiti mannurat nga Ilokano babaen ti panangidiaya ti GUMIL Filipinas. Maysa nga antolohia dagiti sarita ken maysa nga antolohia dagiti daniw.
Iti daytoy a panaggiikub, adda laeng 18 a sarita a napili. Nataladan a kasta agsipud iti diktar ti espasio. Inkeddeng met ti GUMIL Filipinas nga ita a tawen, maipangpangpangruna dagiti sarita a nagtalimudok wenno naiparnged wenno nagayuyang iti kulturatayo a tawidtayo.
Apay ngata ngamin a nagpateg ti tawid? Aglalo la ngaruden no dayta a tawid ket kultura ken tradision ti maysa a puli. Aglalo la ngaruden no dayta a tawid ket kasla ipus ti alibungabong nga agpukaw iti payak ti angin. Wenno kas iti lagip ti panagrubrob ti nakiras a palito, maiddepen daytoy iti panaglabas dagiti darikmat.
Pudno a ti sarita produkto met laeng ti panaglilimog ti kapadasan, ti adal, ti kultura, ti aglawlaw ti maysa nga autor. Nagduduma dagiti bitek, ti ritmo, ti allangogan dagitoy a kas iti panagduduma ti aglawlaw a nakaipalaisan itan ni Ilokano, ni Filipino.
Dagiti sarita a nayikub iti daytoy a libro makuna nga inlugandan ti kinamoderno ti biag, dagiti baro a padasna, dagiti agdama a kinapudno a mutmuttalalenganna.
Adda dagiti sarita a nagayuyang iti parikut ti agassawa wenno parikut iti pannakiayan-ayat. Maibilang kadagitoy ti sarita ti “Ti Doliar Ni Ben” ni Mighty C. Rasing ken “Ti Dianitor” ni Norberto D. Bumanglag, Jr. ken “Ti Ayat Ni Loreta” ni Francisco T. Ponce.
Iti sarita ni Rasing, maysa a moderno a panirigan ti agtutubo a naasawaan nga adda nanangna nga agpawpaw-it manipud sadiay ballasiw-taaw ti naipaduyakyak. Iti daytoy a sarita, ti kinaduoy ti biag agsipud iti foreign aid a makuna ti nawarwar, iti kasta, kondenarentayo ti panangtallikudna iti kulturatayo a ti maysa a tao agbiagto babaen ti ling-et ti mugingna.
Iti sarita ni Bumanglag, parikut met ti Filipino a naasawaan iti sabali a daga ti nataming. Baringring ta maysa a manedier ti janitorial services ngem saanna a madalusan ti balayna— adda ngatngato ti purua ti asawana a nangyadayo iti riknana iti lakayna ken nangrubrob metten iti panagsikko ti lalaki iti nalinteg a dana agingga a nasulisog iti awis ti maysa a Mehikana a sumurot kenkuana nupay saan a naituloy ket naurnos met laeng ti pamiliana.
Nakisina met ti manangen ti kangrunaan nga agbibiag iti asawana iti sarita ni Ponce, ket maal-alia met daytoy iti nagbalin a kaayan-ayatna. Isubli daytoy a sarita kadatayo dagiti naglabas a ngatangata ni ayat a mabalin a nangted kadatayo kadagiti napuyatan a rabii.
Adda met sarita a nagtalimudok iti parikut iti kasanguanan wenno kabayatan ti panangasawa a kas iti “Ti Lalaki A Pakaikamangak” ni Jovito F. Amorin ken iti “Ti Ated” ni Julio V. Belmes.
Sarita a panagtured tapno masurot laeng ti diktar ti puso ti sarita ni Amorin. Uray madi ti sangkaili no mayat ti agaddani. Dayta a pammati ti kulturatayo ti iruprupir ti sarita ta nupay adu nga ublag ti linak-am ti bida ken sinubok pay ti lalaki a pakaikamanganna, nagballigi ti bida. No datayo ti maipasungalngal iti kastoy, kabaelantayo met laeng ngata?
Ania ti mapasamak iti kultura ti maysa a puli inton maaringanen daytoy iti kinamoderno ti aglawlaw? Daytoy ti nagayuyangan ti sarita ni Belmes. Napno daytoy kadagiti elemento ti kultura ken no ania dagiti napasamak nga adaptasion ken pannakadismular daytoy iti dupir ti agdaman a panawen.
Napeklan met a sarita maipapan iti kultura ken tradision ti “Apo Annu, Ma-king” a sarita ni Benjamin P. Pacris. Matakuatantayo ti kinaasinotayo, nga adda gayam dagiti grupo kadatayo a Filipino nga addaan iti ammo a mayasping kadagiti malalaki a sibilisasion iti pannakadaing dagiti bangkay gapu iti pammati iti immortalidad. Lawlawagan ti sarita ti saludsod no adda met laeng inalat ti etnokulturatayo a kas puli wenno awan. Adda, dayta ti sungbatna.
Adda met sarita a masnop nga alegoria iti relasiontayo kadagiti ganggannaet. Daytoy ti nagayuyangan ti “Desgrasiado” a sarita ni Joel B. Manuel. Ti agtultuloy a panangisanggirtayo kadagiti ganggannaet tapno mabigbigtayo a kas tao, ti pannakabekkel ti ‘lategtayo’ a kas puli, ti impakita ti sarita tapno bibientayo koma ti bagbagitayo ket sursuruentayo ti tumpaak kadagiti bukodtayo a dapan.
Saan nga amin nga agballigi, nasken a nakaturpos iti white-collared course, dayta met ti tagibugas ti sarita a “Dagiti Arapaap Ni Lakay Belong” ni Vicente P. Palcong. Intiempo daytoy a sarita a mangpilit kadatayo a mangamiris iti ar-arapaapentayo unay a biag— iti opisina a de-aircon iti sango dagiti papeles. Ipasirpat daytoy ti sarita ti alternatibo a posibilidad— panangusar iti takiag kadagiti tekniko a pagsapulan a kas wanes iti balligi.
Nagramut a pammati a no mayanaken ti tao, naimapan kenkuana ti kinasuertena wenno kinamalasna. Agkurri latta ti karapote (wenno kaporriti wenno boniti), dayta ti kunaen dagiti babbaket ken lallakay. Dayta met ti tulang ti sarita a “Karapote” ni Ariel S. Tabag.
Maysa a moderno a trahedia ti “Rissik Ti Sipnget Iti Kaltaang Ti Immuging A Rabii” ni Clarito G. De Francia. Trahedia dagiti babassit nga agsipud iti kinababassitda nga aglak-am iti pait, maabbukay ti asitayo nga agkuna: ania ti maaramidak kas maysa a pinarsua tapno maksayan koma dagiti kas kada Kulat, Lumen ken Junjun?
Sabali met a trahedia ti imparang ti “Bannuar” ni Roy V. Aragon. Maysa a parsua a nagbalin a kas iti kinawaya ti kulibangbang iti langalang nga agsisip iti sabong, ngem kasapulan met laeng a makilangen kadagiti mangibagbaga a balang isuna. Uray kaskasano, mapadasanna met ti agayat ken agruknoy nupay patay ti apitenna iti ima ti agtagikua iti sabong. Manen, kunaentayo, ania ti biag ta kastoy ti kinadangkok, kastoy ti kinatirina?
Adda met sarita a nainsimboluan a kas iti sarita a “Payong” ni Jake F. Ilac. Pinayonganna manipud iti sakit ti ulo dagiti pagpapaayanna. Nagbalin ti bida a para sada iti tudo ti pannakaibabain ti kompaniada. Agingga a naamirisna a dayta ti nagbalin nga akemna iti kompania ket inkeddengnan nga allawatenna ti maididiaya a pagsapulan. Iti maysa a punto ti panagbiagtayo, kunaentayo a datayo ti napayongan wenno datayo ti nangpayong iti padatayo a tao.
Maysa met a simbolo ti “Panaglabus” a sarita ni Jaime G. Raras. Pananguksob iti kawes ti kinamadre agsipud iti ilululok iti sulisog. Ngem kas iti literal a panaglabus, adu dagiti pakaibabaan ti kinatao, nalabit pay maipagarup a pannusa a lak-amen iti pannakauyos ti kinamongha. Ti panaglabus mangipakita iti nakaparsuaan, ti panagsubli ken panagbalin a napudno iti nakaparsuaan ti tao.
Sabali pay a simbolo ti “Dagiti Babbassit A Tugot” ni Sherma E. Benosa, ti kakaisuna a babai nga autor a nairaman iti daytoy a libro. Panagkabaw ti maysa a nataengan, panagsubli iti kinainosente. Nabatad iti daytoy a sarita a rumbeng nga ipategtayo met dagiti kanito ti panagkabaw a kas met kadagiti kanito ti panagtumpaak ti maysa nga ubing, agsipud ta isurona ti kinamanagriknatayo nga iti masanguanan, aglabastayonto met iti dayta.
Mangkiki met iti aayek-ekan ti sarita a “Ti Napili, Makapilit’ Durgi” ni Efren A. Inocencio. Babaen ti panangpili dagiti turayen ti pagadalan kadagiti mangisuro iti kinder, impaneknek ni Inocencio ti kinapudno dayta a pagsasaotayo no managpilitayo unay. Daytoy ti mapasamak no palugodantayo unay ti riknatayo a nga agbalin a kangrunaan a pagrukodantayo. Kasta ti adal a madukal iti daytoy.
Sabali pay a makakiki a sarita ti “Antokoy, Para Mayor” ni Mancielito S. Tacadena. Babaen ti makapaisem a wagas, impakita ni Tacadena ti kinapudno a ti agmula, agapitto. Ibati met ti sarita ti kastoy a pagpampanunotan: Aniaman a dana iti biag a surotem, uray pay ti dana a saan a kayat a suroten ti kaadduan, no agbalinka a napudno iti danam, masurotamto ti papanam.
Pannakabalud ken pannakawayawaya, dayta met ti nagayuyangan ti sarita a “Ti Lubong Ni Catalina” ni Freddie Pa. Masuli. Maysa a makapaladingit a trahedia iti biag dagiti dadduma a babbai nga imbes nga agbalinda a kakibin dagiti assawada, agbalinda ketdi a balud wenno kasangkapan dagitoy. Daytoy a sarita itundanatayo iti saludsod: ania ti rumbeng a panangsirig ni lalaki iti kinalupoy ti babai?
Nasidek kadagiti pagsasao a di pumalso ti sarita nga “Idi Agawid Ni Ka Marta” ni Federico T. Ilac, Jr. Maibilang ditoy ti pammatitayo a ti adal agbalin a kalasag, agbalin nga igam a makirupak iti biag. Kasla pinaneknekan met dagiti mangnginum iti purok ti sabali pay a kinapudno a ti makaturog, makamukat, ti nasalukag agbiag.
Dagitoy dagiti sarita a nailagom iti daytoy a pagbasaan. Saanmi a kunaen nga awanan biddut dagitoy ngem ketdi awanan biddut dagitoy iti panangallawatda kadagiti tagipatgen ni Ilokano, ni Filipino, ket immalditda dagitoy iti rupa ti dinto maumag a yano nga agbalin a rukod-tanda (kilometer post, koma) iti kaminorial ti Kurditan Samtoy.
Ken wen, tagnawa met ti panangyikub iti nabalitokan a tawid.
JUAN AL. ASUNCION
JOEL B. MANUEL
ARIEL S. TABAG
Abril, 2011
(Naadaw daytoy manipud iti pakauna ti Nabalitokan a Tawid, Antolohia Dagiti 18 a Sarita Dagiti Ilokano.)
Links:
- http://www.facebook.com/notes/ariel-tab%C3%A1g/tagnawa-2011-ti-gf-nabalitokan-a-tawid/10150212588088268
- http://feedproxy.google.com/~r/PakarsoNiIlokano/~3/wk_OJjoCe5Q/tagnawa-met-ti-panangyikub-iti.html
Shakespeare, Imbentor Wenno Agbubulod?
Imbentor wenno agbubulod? Daytoy ti nabayagen a pagdidiniskusionan dagiti linguista maipapan ken ni William Shakespeare, ti katan-okan a mannurat iti amin a panawen gapu iti panagusarna kadagiti balikas iti amin a sunursuratna a kas iti Romeo and Juliet, Julius Caesar, Macbeth, Hamlet, King Lear, Othello.
No malagiptayo pay a kaadduan kadagiti sinursurat daytoy nalatak a mannurat ket addaan dagitoy iti glosario (glossary) tapno ipalawagna ti kayat a sawen ti tunggal balikas a maawatan ti agbasbasa. Ditoy siguro a nangrugi ti panagimbentona kadagiti sao. Ngem kuna met dagiti dadduma a nangbulod laeng ni Shakespeare iti sabali a pagsasao. Kas koma iti ‘accused’ a naggapu iti Latin nga ‘acusio'.
Agsipud ta ni Shakespeare ket maysa nga Englishman. Patien met dagiti dadduma daytoy:
Dagitoy dagiti sao a kunkuna dagiti iskolar a pattapattaenda nga inimbento ni Shakespeare:
No malagiptayo pay a kaadduan kadagiti sinursurat daytoy nalatak a mannurat ket addaan dagitoy iti glosario (glossary) tapno ipalawagna ti kayat a sawen ti tunggal balikas a maawatan ti agbasbasa. Ditoy siguro a nangrugi ti panagimbentona kadagiti sao. Ngem kuna met dagiti dadduma a nangbulod laeng ni Shakespeare iti sabali a pagsasao. Kas koma iti ‘accused’ a naggapu iti Latin nga ‘acusio'.
Agsipud ta ni Shakespeare ket maysa nga Englishman. Patien met dagiti dadduma daytoy:
"English is a language born out of ancient roots, it is NOT. Hungarian is, Italian is, Greek is, Spanish is, et al. English is not, English has been borrowing, stealing, taking, absorbing and, hell, mangling words for the past 400 years (possibly less)."Ket agingga kadagitoy agbulbulod latta ti English kadagiti sao iti agduduma a pagsasao ket pasaray no dadduma ket tagikuaenna payen.
Dagitoy dagiti sao a kunkuna dagiti iskolar a pattapattaenda nga inimbento ni Shakespeare:
- Accused
- Addiction
- Advertising
- Amazement
- Arouse
- Assassination
- Bandit
- Bedroom
- Beached
- Blanket
- Bump
- Cater
- Champion
- Countless
- Epileptic
- Fixture
- Flawed
- Generous
- Hint
- Lonely
- Mimic
- Negotiate
- Obscene
- Premeditated
- Rant
- Summit
- Torture
- Varied
- Worthless
- Zany
Nauspak a Daga
Daytoy ngatan a painting ti kanginaan a gappuanan ti maysa a Filipino ken iti intero a depaar ti Southeast Asia. Agasem met ta nailako daytoy iti HK$ 8,420,000 wenno P46,995,832.65 iti maysa nga auction nga inorganisa ti Sotheby’s Modern and Contemporary Southeast Asian Paintings sadiay Hong Kong idi Abril 4 kadaytoy a tawen.
Daytoy graphite, oil, ken acrylic a naimaldit iti kambas, ket agdagup iti sukat a 60 inches width ken 155 3/4 inches length ket partuart ti sikat a pintor a ni Ronald Ventura a pinauluanna iti "Grayground".
Daytoy 37 years old a pintor ket graduado ti Fine Arts iti Unibersidad ti Santo Tomas.
Ni Angkel Badol ken ti Mamaw
NI ANGKEL BADOL KEN TI MAMAW
MADAMAK a sagsagaysayen ti munmunieka nga inregalo ni Angkel Badol a kabsat ni Mamang idi napalabas a paskua idi manabtuog ti ridaw ti sala.
“Al-alia!” Inriawko. Naipalladawko ti ig-iggemak a sagaysay ken ti ay-ay-ayamek. Pimmardas ti banitog ti pusok. Nagtaraynak iti ayan ni Mamang a madama nga aglutluto iti pangrabiimi.
Inarayatnak met ni Mamang a nangarakup kaniak idi agsabetkami iti ridaw ti kosina.
“Apay, nakkongko?” inubbanak sanak binisong iti pingping. Nagsardeng ti kasla marba a barukongko itay.
“Adda burangen a nakastrek iti balaytayo, Mamang!” Intudok ti sala a nakakitaak iti tao a sinilnagan ti nagtimbukel a bulan.
Ubba-ubbanak a napanmi sinirip ti sala. Nagkidemak a nangarakup ken ni Mamang. Insubsobko ti rupak iti tengngedna tapno diak makita ti burangen.
“Badol, an’a manen daytoy?” Idissonak koma ni mamang iti tugaw ngem inirutak ti arakupko kenkuana. Tinaliawko ti burangen a nakauldag itan iti sopa.
“Nakainumak laeng bassit, Manang!” Nagpaggaak ti napigsa ni Angkel Badol. Wara-wara ti buok daytoy ken uray la matmatnag ti katayna. Ti badona nangirngir. Dagiti matana ket nakalablabbaga a kasla kumilaw.
“Kanayonem metten ti kastoy agingga idi nakapanaw ni Nanding. Laglagipem a sika ti nangibilinanna kadakami nga agina.“ Inbugkaw ni Mamang. Nakaruretret ti muging ni Mamang. Kabutengko no kastoy a makaunget ni Mamang. Kasla idi binaotnak ta diak kayat ti agdigos.
Saan a simmungbatan ni Angkel. Pinidutna ketdi ti munmunieka a naiwara iti suelo.
“AJ, ‘basangko, umayka man ditoy. Bisongem man ni angkelmo!” Inayabannak ket inyawatna kaniak ti ay-ayam. Narugitan ti bado ti munmuniekak gapu iti narugit nga ima ni Angkel.
Bimmabaak iti siket ni Mamang. Immasidegak sako binisong daytoy a situtudio. Inarakupnak ngem dinak inibbatan. Nagriawnak ta diakon makaanges. Saan nga agpada ti angot ni Angkel ita ken idi nabartek idi maika-innem a kasangayko. Agpitunton ti tawenko no Mayo. Sinipat ni Mamang daytoy.
“Ania ti kukuemon. Umulika iti kuartom, Badol!” binugtak ni Mamang ni Angkel a kasla manok. Nagdardaras nga immuli met ni Angkel. Naidungpar pay ti bakrangna iti takiag ti agdanan.
“Mamang, apay kasdiay ni Angkel ita?” dinamagko ni Mamang a kinibinnak a nagpakosina.
“Naluganan ni Angkelmo iti mamaw. Isu a kasdiay.”
“Kasla kadi daydiay ubing a linuganan ti espiritu a kaarubatayo, Mamang?” Nakitak gamin ti kaarubami nga ubing nga agpaspasikkil ken agtaytayyek dagiti matana. Intaray dagiti Mamang ken Papangna iti albulario.
“Wen, kasla kasdiay. No lugannannaka ti mamaw ket agbaliw ti ugalim. Isu nga agsingsingpetka, wen?”
Nagtung-edak. Agdamagak koma pay ngem sinubuannakon ni Mamang iti kanek a dinengdeng.
Idi malpas kami a mangan ken ni Mamang ket nagpakadduak a maturog iti kuartomi. Diak kayat ti agmaymaysa. Amangan ta may sumirip ti mamaw ket lugannannak. Diak kayat ti agbalin a dakes. Gapu ta kabutengko la unay ti mamaw ket nagpapikpikak tapno maalak ti turogko.
KINABIGATANNA. Nagtarosak a napan kinita ti kuarto ni Angkel Badol. Amangan ta nakapanawen ti nanglugan kenkuana a mamaw.
Nasingpet ni Angkel Badol kaniak. Kanayonnak nga igatangan ti kanek no aggapu iti trabahona a kas kartero. Ngem nagbaliw iti ugali daytoy sipud naikkat iti trabaho. Awan kanon ti surat nga ibunongda kadagiti balbalay. Ngem uray no kasdiay ni Angkel ket ay-ayatek latta. Kasla isun ti papangko. Napan kano gamin ti amak a nakitegged sadiay ballasiw taaw.
“Angkel Badol! Angkel Badol!” Inwalinko ti kurtina ti ridaw. Ngem awan ti nakaidda iti katre. Napauyekak gapu iti angot dagiti rungrong iti datar a kayo. Naiwara dagitoy iti agduduma a paset ti kuarto. Adda pay dagiti tubo kada silsileng a papel. Inapputko ti agongko.
“Mamang! Mamang! Ayan ni Angkel Badol?” Dinamagko iti inak nga agkaykaykay iti paraanganmi.
“Nasapa a dinagas dagiti ballog a gagayyemna. Diak ammo no nagturturonganda manen.”
“Amangan ta lugananto manen ti mamaw no sumangpet, Mamang.” Nalagipko manen ti napasamak idi rabii ken dagiti napalpalabas nga aldaw. Mabutengak manen.
“Dika madanagan ta pinapanko ni lilongmo ditoy tapno adda kaduata.” Pinidil ni Mamang ti nalukmeg a rupak. Kunkunada karuprupak ti inak. Kapipintasan kano kadagiti amin a babbai ti inak kuna met ni Papang idi adda pay.
MALEM. Inawisnak ti gayyemko a mapankami iti balayda. Nagpakadaak ken ni Mamang ket pinalubosannak. Dua a balay laeng ti nagbaetanmi iti balay ti gayyemko. Ket idi makadanonkami iti batog ti balay ti gayyemko, nakitak ni Angkel Badol iti tindaan. Kadduana ti tallo a gayyemna. Nakaipit kadagiti ramayda ti sigarilio. Saggaysada pay ti bote ti arak. Dagiti pantalonda kasla man dagitay makitkitak iti taltalon a puros pirgipirgis.
Nakitaknak ni Angkel Badol ket pinayapayannak.
“‘Basangko alaem daytoy kendi.” Inawatko a dagus ti intedna. Paboritok ‘gamin ti kendi aglalo daydiay adda tsokolate iti tengngana. Isu siguro a naibus ti ngipenko.
“Tenkio, Angkel!” Binisongko manen ni Angkel a kas tanda ti panagyamanko kenkuana. Idi kuan ken napanakon kadagiti padak nga ubbing nga agay-ayam. Imbingayak dagiti kaay-ayamko. Kuna gamin ni Mamang. No ania kano ti adda kaniak ket ibingayak ti padak a tao.
Idi agawidak ket awanen da Angkel iti batog tindaan. Diak nasiputan isuda a pimmanaw.
Sumrekak pay laeng iti alad idi makitak ni Lilong. Nakatugaw daytoy iti butaka. Ganganin puraw amin a buokna. Agpaypayubyob daytoy iti tabako. Isu daytoy ti amada Mamang ken ni Angkel Badol. Agnaed daytoy iti away.
“Lilong!” Inarakupko daytoy sako ginuyod ti dakulapna ket indennepko iti mugingko.
“Kaasiannaka ti Dios, Apok!”
Inbilin ni Mamang nga agmanoak kano kadagiti nataengan a kas tanda ti panagdaydayaw kadakuada.
NARIINGNAK iti napigsa a kanalbaag ti ridaw iti bangir a kuarto. Nakaturognak a kinankantaan ni Lilong iti saklotna idi malpas ti pangrabiimi. Inur-uraymi gamin ni Angkel Badol a sumangpet. Uray siak ket inurayko met ta bareng adda pasarabona kaniak.
Agdardaras dagiti danapeg manipud iti baba nga agpangato iti agdanan. Mangngegko nga ung-ungtan da Lilong ken Mamang ni Angkel Badol. Nangato ti boses ni Angkel a simmungbat. Nagkummotak. Mabutengak manen. Naluganan manen ti mamaw ni Angkel.
“Ania daytoy a nasumsumokmo, Badol!” Timek ni Lilong daydiay.
“Rummuarka dita, Badol. Agsaritata iti nalapat.” Pinasarunuan met ni Mamang.
“Saan a siak ti akin-aramid kadaydiay kunak ket. Naganawaak laeng. Di kayo kadi makaawat.” Nauneg ti timek ni Angkel. Adda siguron iti uneg ti kuartona. Sabali a talagan ni Angkel. Di san panawan ti mamaw.
Nakangeggak iti panangbanitog ti ridaw. Uray kasano a pilit da Lilong ken Mamang a parruaren ni Angkel ket dida naparruar. Angingga a naumada.
UNI ti wangwang ti polis ti nangriing kaniak kinabigatanna. Timman-awak iti tawa. Nagparabawna iti tugaw tapno makitak a nalaing. Nakaparada ti lugan iti batogmi. Kitkitaen met dagiti kaarubami dagitoy.
Rimmuarak. Kinitak ti kuarto ni Angkel Badol a kasango laeng ti kuartomi ken ni Mamang. Nakakandado daytoy. Siguro inkandado ni Lilong tapno saan a makalibas ti mamaw. Bimmabaak. Nakitak ni Mamang iti likudan ni Lilong. Simmalupengpengak iti pandilingna.
“Ania kadi ti basol ti anakko, Apo!” ni Lilong ti makisarsarita kadagiti polis.
“Adda gamin nangibaga a kaduana ti nakadangran iti maysa a baro dita bangir a barangay, Ama, kumbidarenmi laeng koma sadiay presinto.”
“Pangngaasiyo, Apo ta diyo dangdangran ti anakko. Adda dita ngato a matmaturog!”
Imbabada ni Angkel Badol. Nalalaad itan ti langa ni Angkel ta ganganin di agsagaysay. Adda namagaan a dara iti abaga ti badona. Nakadungdungrit ni Angkel. Nagsangitak ta diak kayat a pumanaw ni Angkel.
“Angkel!” Kinitanak ngem kasla dinakon mailasin dagiti nalabbaga a matana.
PERMI ti ragsakko idi kinuna ni Mamang a bisitaenmi ni Angkel Badol. Ni Lilong nagsubli iti away ta kaykayatna kano sadiay a mangkitkita kadagiti mulana. Ni Papang sumangpet metten inton umay a lawas. Dua a kasangayko nga awan isuna.
Kaserserra ti klasemi iti maikadua a tukad ti elementaria. Siak ti first honor manen.
Binitbitko ti basket a pasarabomi. No siak idi ti paspasarabuan ni Angkel, siak met ita ti mangpasarabo kenkuana. Saan a kendi no ketdi prutas nga agduduma. Kuna gamin ti maestrami a napimpintas dagitoy ngem kadagiti magatang iti tindaan.
“Naimbagan ngatan ni Angkel itan, Mamang?”
“Wen, a, nakkong! Kuna ti doctor ganganin a rummuar iti center.”
“Maminpinsanton a mapapanaw ti mamaw iti bagina?”
“Basta tulunganna ti bagina.” Indiretso dagiti polis iti rehabilitation center ni Angkel ta napukawnan ti panunotna. Napasingkedanda met a saan daytoy a karaman iti napasamak a krimen.
Apagserrekmi pay laeng ken ni Mamang iti center ket timmarayaakon nga immuneg a nangsapul iti kuarto ni Angkel. Nakitak met a dagus. Kas iti dati nakamuttaleng latta daytoy a nakatallikod.
“Angkel Badol!” Tinalliawnak ket immisem. Nalawag ti rupana. Dagiti matana nasileng.
Ganganin rummuar ni Angkel. Pimmanawen ti mamaw! - 0
Subscribe to: Posts (Atom)


text:
Pola, Oriental Mindoro
Ti Pola ket maysa a maika-3 a klase nga ili iti probinsia ti Oriental Mindoro iti Filipinas.
Dagiti baranggay[urnosen | urnosen ti taudan]
Ti Pola ket nabingbingay kadagiti 23 a barbaranggay.[2]
- Bacauan
- Bacungan
- Batuhan
- Bayanan
- Biga
- Buhay Na Tubig
- Calubasanhon
- Calima
- Casiligan
- Malibago
- Maluanluan
- Matulatula
- Pahilahan
- Panikihan
- Zone I (Pob.)
- Zone II (Pob.)
- Pula
- Puting Cacao
- Tagbakin
- Tagumpay
- Tiguihan
- Campamento
- Misong
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Oriental Mindoro". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 24 Septiembre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Oriental Mindoro". Datos ti Populasion ti Ili. Dibision ti Panagsukisok ti LWUA. Naala idi 24 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
"Dumngeg kadagiti makaabbukay a kanta ti iloko a naputar ken nagaun iti kalikagum ti puso. Dagitoy ti naitalimeng iti kaunggan tapno maikkan anges ti sonata ti kalman ken maibinggas iti agdama a mamalukay iti irteng ti rikna. No maminsan, pitingenna ti kaunggan ket lukaisanna ti linabag ti kalman nangruna no mainaig ken ni Ayat. Agbalin met a nota ti tunggal anges ket sika a mismo ti mangtempla ti kuerdas ni Ayat iti kayatmo nga ayug tapno rummuar ti napimpintas a himno ken rima ti biag..."
Nov 1, 2009
Rimmuaren ti "Nalayog Nga Arapaap"
Rimmuaren kadagiti music outlet iti Filipinas ken ballasiw taaw ti baro nga albumda Vhen Bautista [Price of Ilocano Songs/a.k.a. Chino Romero] Melo Santiago a maaw-awagan pay iti The Mellow Songtress, ti "Nalayog Nga Arapaap." Makuna a balligi ti nasao nga album ta uray idi saan pay a rimmuar iti merkado, adun ti nakangngeg ken nakabuya ti film clip dagiti dadduma a kanta iti internet.
Naipalaon iti album ti "American Drean" [Avelino Bautista- Eliseo B. Contillo], "Caregiver" [Avelino Bautista- Rudy Ram. Rumbaoa], "Agnanayonto't Ragsak" [Avelino Bautista- Eliseo B. Contillo], "Bagito a Hawayano" [Avelino Bautista- Benny Guiang Rieta], "Agawidakon" [Avelino Bautista- Benny Guiang Rieta], "Pannubok" [G. Baker- A. Bautista], "Intugkelnan ti Sippitna" [Avelino Bautista- Eliseo B. Contillo], "Gapu Kenka O Musika" [Avelino Bautista], "Siksika't Aminko" [Avelino Bautista- Fr. Jose S. Adriano], "Murmuray Iti Hawaii" [Avelino Bautista], "Agkikibintayo Koma" [Avelino Bautista- Benny Guiang Rieta], "Abalayan" [Avelino Bautista], "Isbo La Ti Inana" [Avelino Bautista], "Beinte Kuatro Oras" [Avelino Bautista], "Rimat Dagiti Bituen" [Avelino Bautista], "Biag A Naranga" [Avelino Bautista] ken "Idolo" [Avelino Bautista- Rudy Ram. Rumbaoa].
Executive Producer ni Buddy Cruzado, Producer ti "The Lucky 7" Kumpletos Rekados 4-UR Afternoon Delight Fan Club Hawaii, Production Coordinator ni Mely Teologo, inurnos ni Jun Velasco ti musika, Minus One lay-in ni Danny Velasco, naiplaka idiay PM Recording Studio, ni Ruben Remperas ti Recording Technician, Vocal Supervision ni Eliseo B. Contillo ken Cover Design ni Roginearts. Manufactured ken Ekslusibo a nagiwaras babaen ti Aquarious Record and Tapes, Manila, Philippines.
No kalikaguman ti agorder iti baro nga album, kontaken ti
Vhen Bautista a.k.a Chino Romero
Aweng Music Production Aweng Music Publishing Aweng Records USA
12828 Spring Mountain Drive Rancho Cucamonga,CA 91739
Telepono bilang 1-626-6432984 wenno +639195011963/email: vhenbautista@yahoo.com/awengrecords@yahoo.com
Melo Santiago +639076172704
wenno Rudy Ram. Rumbaoa iti rumbaoar001@hawaii.rr.com/[808]214-7884
___________________________________________________________________


text:
Kanton iti Zurich
Ti Kanton iti Zurich (Aleman: Kanton Zürich (tulong·paammo)) ket addaan ti populasion a (manipud idi Disiembre 2011) iti 1,390,124.[2] Daytoy a kanton ket mabirukan idiay abagatan a daya iti Suisa ken ti siudad iti Zürich ket isu ti kapitoliona. Ti opisiala pagsasao ket Aleman, ngem dagiti tattao ket agsasao da ti lokal a Suiso nga Aleman a dialekto a Züritüütsch.
Dagiti nagibasaran[urnosen | urnosen ti taudan]
- ^ Arealstatistik Standard - Kantonsdaten nach 4 Hauptbereichen
- ^ a b Opisina ti Estadistika iti Kanton iti Zurich (Aleman) naala idi 29 Mayo 2012
Kasilpo iti ruar[urnosen | urnosen ti taudan]
Midia a mainaig iti Kanton iti Zurich iti Wikimedia Commons


text:
1Ngarud, saan a masentensiaan a madusa dagiti agbibiag ken ni Cristo Jesus. 2Ta ti linteg ti Espiritu a mangted kadatayo iti biag iti kaaddatayo ken ni Cristo Jesus, winayawayaannak iti linteg ti basol ken ti patay. 3Inaramid ti Dios ti saan a kabaelan nga aramiden ti Linteg gapu iti kinarasi ti tao. Inukomna ti basol ti kinatao. Imbaonna ti mismo nga Anakna nga addaan iti naintaoan a kasasaad tapno pukawenna ti basol. 4Inaramid ti Dios daytoy tapno matungpal kadatayo ti intuyang ti Linteg—kadatayo nga agbibiag a mayannurot iti Espiritu a saan nga iti naintaoan a kasasaad. 5Dagiti agbibiag kas mayannurot iti lasag, paiturayan ti panunotda iti kayat ti lasag. Dagiti agbibiag kas mayannurot iti Espiritu, paiturayan ti panunotda iti kayat ti Espiritu. 6No paiturayantayo iti tarigagay ti lasag, agtungpaltayo iti patay. No paiturayantayo iti Espiritu, agtungpaltayo iti biag ken talna. 7Iti kasta, no paiturayan ti tao iti kababalin ti kinatao, agbalin a kabusor ti Dios, ta saanna a tungpalen ti linteg ti Dios. Kinapudnona, saanna a matungpal daytoy a linteg. 8Dagiti agtungpal iti tarigagay ti lasag, saanda a maparagsak ti Dios. 9Ngem saankayo nga agbibiag kas mayannurot iti lasag. Agbibiagkayo ketdi kas mayannurot iti Espiritu—no pudno nga agtaeng kadakayo ti Espiritu ti Dios. No awan kenka ti Espiritu ni Cristo, saannaka a tao ni Cristo. 10Ngem no agtaeng ni Cristo kadakayo, uray no natayen ti bagiyo gapu iti basol, sibibiag ti espirituyo agsipud ta nagbalinkayo a nalinteg iti imatang ti Dios. 11No agtaeng kadakayo ti Espiritu ti Dios a namagungar ken ni Jesus, itedto met daytoy a namagungar ken ni Cristo ti biag kadagiti agrupsa a bagiyo babaen iti kaadda ti Espirituna kadakayo. 12Ngarud, kakabsat, adda pagrebbengantayo nga agbiag, ngem saan a kas iti panangidalan ti lasag. 13Ta no agbiagkayo kas pagayatan ti lasag, mataykayto. Ngem no iwaksiyo dagiti dakes nga aramidyo babaen iti tulong ti Espiritu, agbiagkayto. 14Annak ti Dios dagiti idalan ti Espiritu ti Dios. 15Ta saannakayo a pagbalinen a tagabu ti Espiritu nga inted ti Dios kadakayo. Saannakayo met a pagbutngen. Pagbalinennakayo ketdi nga annak ti Dios, ket babaen iti pannakabalin ti Espiritu, umawagtayo iti Dios a kunatayo, “Ama, O Amak!” 16Makidanggay ti Espiritu ti Dios kadagiti espiritutayo a mangipakaammo nga annaknatayo ti Dios. 17Agsipud ta annaknatayo, tagikuaentayto dagiti iduldulinna a bendision nga agpaay kadagiti tattaona. Makipagtagikuatayto met ken ni Cristo kadagiti indulin ti Dios nga agpaay kenkuana. Ta no mairanudtayo iti panagsagaba ni Cristo, mairanudtayto met iti dayagna. 18Awan duaduak a ti sagsagabaentayo iti daytoy agdama a biag ket saan a maipada iti dayag a maiparangarangto kadatayo. 19Sigagagar ti sangaparsuaan nga agur-uray iti Dios a mangiparangarang kadagiti annakna. 20Ta naikeddeng nga agbalin nga awan serserbi ti sangaparsuaan, saan a gapu iti bukodna a pagayatan no di ket kasta ti nagayatan ti Dios a pagbanaganna. Nupay kasta, adda daytoy a namnama: 21Addanto aldaw a mawayawayaan met laeng ti amin a parsua iti nakatagabuanda a panagrupsa, ket mairanuddanto iti nagloriaan a pannakawayawaya dagiti annak ti Dios. 22Ta ammotayo nga agpapan ita, kas iti agpasikal, agas-asug iti rigat ti entero a sangaparsuaan. 23Ngem saan laeng a ti sangaparsuaan. Uray datayo nga addaan iti Espiritu kas umuna a sagut ti Dios, agasugtayo met iti kaunggantayo bayat ti pananguraytay iti panamagbalin kadatayo ti Dios nga annakna ken iti panangwayawayana kadatayo. 24Ta naisalakantayo babaen iti namnama. Ngem no makitatayo ti namnamaentayo, saanen a pudno a namnama. Ta siasino kadi ti mangnamnama iti makitana? 25Ngem no namnamaentayo ti ditay pay makita, urayentayo a siaanus. 26Kasta met nga iti kinakapuytayo, umaynatayo tulongan ti Espiritu. Ta ditay ammo ti umno a panagkararag. Ti Espiritu a mismo ti mangidawdawat kadatayo iti Dios kadagiti asug a di kabaelan nga ibalikas. 27Makita ti Dios ti naguneg ti puso ti tao, ket ammona ti pampanunoten ti Espiritu, agsipud ta idawdawatan ti Espiritu dagiti tattao ti Dios kas pagayatan ti Dios. 28Ammotayo a kadagiti amin a banag, agtartrabaho ti Dios para iti pagimbagan a kaduana dagiti agayat kenkuana, isuda nga inayabanna kas mayannurot iti panggepna. 29Dagiti pinili idin ti Dios, tinudinganna met ida nga agbalin a kas iti Anakna tapno agbalin ti Anak nga inauna kadagiti adu nga agkakabsat. 30Iti kasta, inayaban ti Dios dagiti pinilina. Saanna la nga inayaban ida, no di ket pinagbalinna pay ida a nalinteg. Saanna la a pinagbalin ida a nalinteg, no di ket imbingayanna pay ida iti gloriana. 31Kas maibatay kadagitoy, mabalin a kunatayo a no kaduatayo ti Dios, awan ti makabael a bumusor kadatayo! 32Dina impaidam ti mismo nga Anakna, no di ket indatonna nga agpaay kadatayo amin! No impaayna ti Anakna kadatayo, dinto kadi sisasagana a mangted met kadatayo iti isuamin? 33Siasinonto ti mangidarum kadagiti pinili ti Dios? Ti mismo a Dios, ibilangna ida nga awan basolda! 34Siasino ngarud ti makabalin a mangsentensia kadakuada? Ni Cristo Jesus kadi nga adda iti makannawan ti Dios? Saan! Ta saan la a natay no di ket isu pay ti mangibabaet kadatayo. 35Siasino ngarud ti makabalin a mangisina kadatayo iti ayat ni Cristo? Ti riribuk? Ti rigat? Ti pannakaidadanes? Ti bisin? Ti kinapanglaw? Ti peggad wenno ti patay? 36Kas kuna ti Nasantoan a Surat, “Gapu kenka, kanayon nga agpeggadkami a matay, Maibilangkami a kas karnero a maparti.” 37Iti baet dagitoy, awan duadua a naan-anay nga agballigitayo babaen kenkuana a nagayat kadatayo! 38Awan duaduak nga awan ti makaisina kadatayo iti ayatna: ti patay man wenno ti biag, dagiti angheles man wenno dagiti sabali a nailangitan nga agturay wenno pannakabalin, ti agdama man wenno ti masakbayan, 39ti kangatoan a law-ang man wenno ti kaunggan ti daga. Awan a pulos iti sangaparsuaan ti makaisina kadatayo iti ayat ti Dios a kukuatayo gapu ken ni Cristo Jesus nga Apotayo!
Copyright
Learn More


text:
Mangaskasaba Kadi Dagiti Saksi ni Jehova Tapno Laeng Maisalakanda?
Saan. Regular a mangaskasabakami ngem saanmi a patien a maisalakankami gapu iti panangaramidmi iti dayta a trabaho. (Efeso 2:8) Apay?
Panunotem daytoy: Ipapanmo a ti maysa a naparabur a lalaki inkarina a mangted iti nangina a regalo iti asinoman a makapan iti lugar ken oras nga imbagana. No talaga a patiem ti kari dayta a lalaki, surotem kadi dagiti instruksionna? Siempre! Mabalin nga ibagam pay ketdi dayta kadagiti gagayyem ken kapamiliam tapno magunggonaanda met. Nupay kasta, naikkanka iti regalo saan a gapu ta napanka iti lugar ken oras nga imbaga ti lalaki. Naikkanka gapu ta kayatnaka nga ikkan.
Umasping iti dayta, patien dagiti Saksi ni Jehova a magun-odda ti kari ti Dios a biag nga agnanayon no agtulnogda kenkuana. (Roma 6:23) Ikagkagumaanmi nga iranud ti pammatimi kadagiti sabsabali, a mangnamnamakami a magunggonaanda met iti kari ti Dios. Ngem saanmi a patien a ti pannakaisalakanmi ket maigapu laeng iti panangaskasabami. (Roma 1:17; 3:28) Uray no ania ti aramidentayo, saan nga umdas dagita tapno maikaritayo iti nakasaysayaat a bendision manipud iti Dios. “
Isalakannatayo, saan a gapu iti aniaman a nasayaat nga inaramidtayo no di ket gapu iti asina kadatayo.”—Tito 3:5, Ti Baro a Naimbag a Damag Biblia.


text:
NADISENIO KADI?
Nagpaiduma a Panglaban iti Pudot ti Maysa a Klase ti Kuton
TI MAYSA a klase ti kuton a Saharan silver ant (Cataglyphis bombycina) ti maysa kadagiti pagaammo nga animal a kaanduran iti pudot. Gapu iti nakaro a pudot iti Sahara Desert iti tengnga ti aldaw, dagiti animal a mangkaan iti dayta a kuton ket mapilitan nga agbirok iti paglinonganda. Ngem apagbiit a rummuar ti kuton manipud iti abutna tapno agsapul iti kanenna a pakairamanan ti dadduma nga insekto a natay gapu iti nakaro a pudot.
Panunotem: Karaman kadagiti sekreto ti silver ant ket ti nagpaiduma a panglabanna iti pudot. Buklen dayta dagiti espesial a buok iti likud ken sikiganna ken ti awan buokna a makimbaba a paset ti bagina. Dagiti buok a makagapu iti nasileng a silver a kolor ti kuton ket kasla nagbabassit a tubo a sukog trianggulo. Ti dua a sikigan ti trianggulo ket adda nagbabassit nga allo-allonna idinto ta nalamuyot ti makimbaba a pasetna. Adda dua nga usar daytoy a disenio. Umuna, makatulong dayta tapno maibalandra dagiti buok ti napudot a radiasion ti init. Maikadua, makatulong daytoy tapno mapababa ti kuton ti pudot ti bagina a naggapu iti aglawlaw. Ti met awan buokna a makimbaba a paset ti bagi ti kuton ti mangkontra iti sumsumngaw a pudot iti kadaratan ti desierto. *
Makatulong ti nagpaiduma a panglaban iti pudot ti Saharan silver ant tapno mapagtalinaedna ti temperatura ti bagina a nababbaba ngem 53.6°C—ti kangatuan a maanduranna a temperatura. Nagserbi nga inspirasion dagiti researcher daytoy bassit nga insekto tapno makaaramidda iti espesial a pangkalupkop a mangpalamiis a di agusar iti paypay wenno dadduma pay nga alikamen.
Ania ti makunam? Resulta kadi ti ebolusion ti nagpaiduma a panglaban iti pudot ti Saharan silver ant? Wenno adda nangdisenio iti dayta?
^ par. 4 Ti sabali pay a sekreto ti kuton ket dagiti espesial a protina iti bagina a saan a nalaka a maibus gapu iti nakaro a pudot, ti atiddog a saksaka a mangingato iti bagina iti napudot a darat ken mangpaalisto iti panagtarayna, ken ti naisangsangayan nga abilidadna a mangdetek iti direksion tapno makasubli iti abutna iti kapardasan a ruta.
Ammuem ti Ad-adu Pay
Naparsua Kadi ti Biag?
Napateg no ania ti patpatiem maipapan iti nangrugian ti biag.


text:
Amai Manabilang, Lanao del Sur
Ti Amai Manabilang dati a Bumbaran ket maysa a maika-3 a klase nga ili iti probinsia ti Lanao del Sur iti Filipinas. Nabaliwan ti naganna manipud iti Bumbaran iti Amai Manabilang babaen ti Tignay ti Muslim a Mindanao Blng. 316[4] idi Enero 22, 2015
Dagiti baranggay[urnosen | urnosen ti taudan]
Ti Amai Manabilang ket nabingbingay a politikal kadagiti 17 a barbaranggay.[2]
- Poblacion (Apartfort)
- Bagumbayan
- Bandara-Ingud
- Comara
- Francfort
- Lambanogan
- Lico
- Mansilano
- Natangcopan
- Pagonayan
- Pagalamatan
- Piagma
- Punud
- Ranao-Baning
- Salam
- Sigu-an
- Sumugot
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Lanao del Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Muslim Mindanao Act No. 316" (PDF). Naala idi 20 Nobiembre 2015.
- ^ "Probinsia ti Lanao del Sur". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Datu Odin Sinsuat, Maguindanao
Ti Datu Odin Sinsuat ket maysa a maika-2 a klase nga ili iti probinsia ti Maguindanao iti Filipinas.
Dagiti baranggay[urnosen | urnosen ti taudan]
Ti Datu Odin Sinsuat ket nabingbingay a politikal kadagiti 34 a barbaranggay.[2]
- Ambolodto
- Awang
- Badak
- Bagoenged
- Baka
- Benolen
- Bitu
- Bongued
- Bugawas
- Capiton
- Dados
- Dalican Poblacion
- Dinaig Proper
- Dulangan
- Kakar
- Kenebeka
- Kurintem
- Kusiong
- Labungan
- Linek
- Makir
- Margues
- Mompong
- Nekitan
- Sapalan
- Semba
- Sibuto
- Sifaren (Sifaran)
- Tambak
- Tamontaka
- Tanuel
- Tapian
- Taviran
- Tenonggos
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Maguindanao". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Maguindanao". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Kombinsidoka Kadi nga Addaka iti Kinapudno? Apay?
“Paneknekanyo iti bagbagiyo ti naimbag ken makaay-ayo ken naan-anay a pagayatan ti Dios.”—ROMA 12:2.
1. Ania ti inar-aramid dagiti papadi ti Kakristianuan iti tiempo ti gubat?
PAGAYATAN kadi ti Dios a makigubat dagiti pudno a Kristiano ken papatayenda dagiti saanda a kailian? Iti napalabas a 100 a tawen, masansan a kasta ti inar-aramid ti adu nga agkunkuna a Kristiano. Dagiti Katoliko a papadi binendisionanda dagiti soldado agraman dagiti armasda iti pannakigubatda kadagiti padada a Katoliko iti kalabanda a nasion. Kasta met ti inaramid dagiti Protestante a papadi. Ti Gubat Sangalubongan II ti kangrunaan a pagarigan ti kasta a panagpipinnatay.
2, 3. Ania ti takder dagiti Saksi ni Jehova bayat ti Gubat Sangalubongan II ken idi agangay, ken apay?
2 Ania ti ar-aramiden dagiti Saksi ni Jehova iti tiempo ti gubat? Ipakita ti rekord ti historia a nagtalinaedda a neutral. Ania ti nakaibatayan ti takderda? Kangrunaan a naibatay dayta iti ulidan ken pannursuro ni Jesus. Kinunana: “Babaen iti daytoy maammuanto ti isuamin a dakayo dagiti adalak, no addaankayo iti ayat iti maysa ken maysa.” (Juan 13:35) Inyaplikarda met ti prinsipio iti kinuna ni apostol Pablo iti suratna kadagiti Kristiano idiay Corinto.—Basaen ti 2 Corinto 10:3, 4.
3 Dagiti ngarud pudno a Kristiano, a nasanay ti konsiensiada iti Biblia, saanda a sursuruen ti makigubat wenno makiraman iti dayta. Kas resulta ti panangsalimetmetda iti Nakristianuan a takderda, naidadanes ti rinibu a Saksi—ubbing ken nataengan, lallaki ken babbai. Adu ti naipupok ken napilit nga agtrabaho kadagiti kampo ken pagbaludan. Idi tiempo dagiti Nazi idiay Germany, adda pay ketdi dagiti Saksi a napapatay. Nupay siuulpit a naidadanes dagiti Saksi idiay Europa, saanda a liniwayan ti annongenda a mangikasaba iti naimbag a damag ti Pagarian ni Jehova. Simamatalek nga inaramidda dayta uray naibaludda, naipanda kadagiti kampo konsentrasion, ken napapanawda iti mismo a pagilianda. * Saan met a nakiraman dagiti Saksi kadagiti naranggas a masaker idiay Rwanda idi 1994. Nagtalinaedda pay a neutral bayat ti nadara a panagraranget idi nasinasina ti dati a Yugoslavia.
4. Ania ti epektona kadagiti managpaliiw ti neutral a takder dagiti Saksi ni Jehova?
4 Gapu iti neutral a takder dagiti Saksi ni Jehova, kombinsido ti rinibu a managpaliiw iti intero a lubong a dagiti Saksi ket talaga nga ay-ayatenda ti Dios ken ti padada a tao. Al-alagaden ngamin dagiti Saksi ti pudno a Kinakristiano. Ngem adda pay dadduma nga aspeto ti panagdaydayawtayo a nakakombinsiran ti adu a tattao a no makitkitada dagiti Saksi ni Jehova, makitkitada metten dagiti pudno a Kristiano.
TI KADAKKELAN PAY LAENG A TRABAHO A PANANGISURO
5. Ania ti nakaibaonan idi agangay dagiti immuna nga adalan ni Jesus?
5 Iti rugi ti ministerio ni Jesus, impaganetgetna a napateg ti panangikasaba iti naimbag a damag ti Pagarian ti Dios. Nangpili iti 12 nga adalan a makiraman iti pannakairugi ti sangalubongan a trabaho a panangasaba. Kalpasanna, nangsanay met iti 70 nga adalan. (Luc. 6:13; 10:1) Naisagana dagitoy a mangidanon iti naimbag a damag iti sabsabali, a naibaonda kadagiti Judio idi damo. Ngem idi agangay, naibaonda a mangikasaba iti dayta kadagiti di nakugit a tattao iti nasnasion. Dakkel la ketdi a panagbalbaliw dayta para kadagiti naregta a Judio nga ad-adalan!—Ara. 1:8.
6. Kasano a nabigbig ni Pedro a di mangidumduma ti Dios?
6 Naibaon ni apostol Pedro iti pagtaengan ni Cornelio a maysa a di nakugit a Gentil. Nabigbig ni Pedro iti dayta a gundaway a di mangidumduma ti Dios. Kalpasanna, nabautisaran ni Cornelio ken ti sangakabbalayanna. Maisaksaknap idin ti Kinakristiano iti nakalawlawa a baro a teritoria, ket naipaayan iti gundaway dagiti tattao iti amin a nasion a dumngeg ken umawat iti kinapudno. (Ara. 10:9-48) Iti agdama, maisaksaknapen ti kinapudno iti intero a lubong.
7, 8. Ania a panagregget ti ar-aramiden dagiti Saksi ni Jehova? (Kitaen ti ladawan iti rugi ti artikulo.)
7 Dagidiay mangidadaulo iti organisasion ni Jehova sireregta nga itantandudoda ti panangikasaba ken panangisuro iti naimbag a damag iti intero a lubong. Ita, gistay walo a milion a nareregta a Saksi ti mangar-aramid iti amin a kabaelanda a mangipakaammo iti mensahe ni Kristo iti nasurok nga 600 a lengguahe, ken manaynayonan pay! Dagiti Saksi ni Jehova ket agdindinamag gapu iti trabahoda a panagbalaybalay ken panangasaba kadagiti lansangan, a no dadduma agusarda iti lamisaan ken mayakar-akar a cart a pagidispleyan iti literatura.
8 Nasurok a 2,900 a managipatarus ti naipaayan iti naisangsangayan a pannakasanay tapno ipatarusda ti Biblia ken dagiti naibatay-Biblia a literatura. Ipatarusda dagita saan laeng a kadagiti kangrunaan a lengguahe no di pay ket iti ginasut a lengguahe a saan unay a pagaammo, ngem us-usaren ti minilion a tattao. Kas pagarigan, idiay Espania, minilion a Catalonian ti mangus-usar iti lengguaheda a Catalan. Iti nabiit pay, maus-usar manen ti Catalan ken ti nadumaduma a bersionna iti Andorra, Alicante, Balearic Islands, ken Valencia. Mangpatpataud itan dagiti Saksi ni Jehova kadagiti naibatay-Biblia a literatura iti Catalan, ken maang-angayen dagiti Nakristianuan a gimong iti dayta a lengguahe.
9, 10. Ania ti mangipakita a maseknan ti organisasion ti Dios iti naespirituan a kasapulan ti amin a tao?
9 Daytoy a panagipatarus ken panangisuro ket maar-aramid met iti dadduma a pagilian. Maysa ti Mexico kadagiti pagilian nga Espaniol ti pagsasaona, ngem adu sadiay dagiti katutubo a grupo nga agus-usar iti sabali a lengguahe. Ti Maya ti maysa kadagita a grupo. Ti sangay ti Mexico imbaonna ti translation team ti lengguahe a Maya tapno agnaedda iti maysa a paset ti pagilian nga inaldaw a mausar ken mangngegda dayta a lengguahe. Ti maysa pay a pagarigan ket ti Nepali, maysa a lengguahe iti Nepal, nga addaan iti nasurok a 29 a milion a populasion. Maus-usar sadiay ti 120 a sabali pay a lengguahe, ngem nasurok a 10 a milion ti agsasao iti Nepali ken adda dagidiay mangibilang iti dayta kas maikadua a lengguaheda. Maipatpatarus met iti Nepali dagiti naibatay-Biblia a literaturatayo.
10 Sipapasnek nga itungtungpal ti organisasion ni Jehova ti annongen a panangikasaba iti naimbag a damag ti Pagarian iti intero a lubong, kas ipakita ti pannakasuporta ti adu a translation team iti intero a lubong. Minilion a tract, broshur, ken magasin ti libre nga iwarwaras dagiti Saksi ni Jehova. Supsuportaranda dayta a trabaho babaen iti boluntario a donasionda. Iyap-aplikarda ti bilin ni Jesus a nagkuna: “Inawatyo nga awan bayadna, itedyo nga awan bayadna.”—Mat. 10:8.
11, 12. Ania ti epektona iti dadduma ti sangalubongan a panangasaba dagiti Saksi ni Jehova?
11 Kas matalek a Kristiano a manangaskasaba ken manangisuro, kombinsido unay dagiti Saksi ni Jehova a nasarakanda ti kinapudno isu nga agsaksakripisioda tapno mairanudda dayta kadagiti tattao iti amin a nasion ken tribu. Adu ti nangpasimple iti biagda, nagsursuro iti sabali a lengguahe, ken nakibagay iti sabali a kultura tapno makiramanda iti dayta a napateg a Nakristianuan a trabaho. Daytoy a sangalubongan a trabahotayo ti maysa pay a pakakombinsiran ti adu a tattao a dagiti Saksi ni Jehova ti pudpudno a paspasurot ni Kristo Jesus.
12 Ar-aramiden dagiti Saksi amin dagitoy gapu ta kombinsidoda a nasarakanda ti kinapudno. Ngem ania pay ti nakakombinsiran dagiti minilion a Saksi ni Jehova nga addada iti kinapudno?—Basaen ti Roma 14:17, 18.
NO APAY A KOMBINSIDODA NGA ADDADA ITI KINAPUDNO
13. Kasano a pagtaltalinaeden dagiti Saksi ti kinadalus ti organisasion?
13 Magunggonaantayo iti komento dagiti matalek a Kristiano iti kaaldawantayo a kombinsido nga addada iti kinapudno. Kastoy ti kinuna ti maysa a nabayagen nga adipen ni Jehova: “Maar-aramid ti amin a pamay-an tapno agtalinaed a nadalus iti moral ken di natulawan ti organisasion ni Jehova, uray pay no siasino ti rumbeng a maipaayan iti balakad wenno disiplina.” Kasano a maragragpat dagiti Saksi daytoy a nangato a moral a pagalagadan? Babaen ti panangsurotda iti Sao ti Dios ken iti nasayaat nga ulidan ni Jesus ken dagiti adalanna. Iti pakasaritaan dagiti Saksi ni Jehova iti kaaldawantayo, adda dagidiay kasapulan a mailaksid iti kongregasion gapu iti saanda a panangannurot kadagiti moral a pagalagadan ti Dios. Ngem ti kaaduan a Saksi ket addaan iti nadalus a takder iti imatang ni Jehova. Adu a dati a saan nga an-anamongan ti Dios ti nagbalbaliw itan ken an-annurotendan dagiti pagalagadan ti Dios.—Basaen ti 1 Corinto 6:9-11.
14. Ania ti inaramid ti adu a nailaksid, ken ania ti resultana?
14 Komusta met dagidiay kasapulan a maikkat iti kongregasion kas panagtulnog iti bilin ti Kasuratan? Pinagbabawyan ti adu a nailaksid ti di umiso nga ar-aramidda ket naawatda manen iti kongregasion. (Basaen ti 2 Corinto 2:6-8.) Agtaltalinaed a nadalus ti kongregasion Kristiano gapu iti panangannurot dagiti Saksi ni Jehova iti nangato a pagalagadan ti Biblia. Dayta ti mangipatalged kadakuada a daytoy nga organisasion ti an-anamongan ti Dios. Saan a kas iti adu a relihion a mangpampanuynoy iti di umiso nga ar-aramid, an-annuroten dagiti Saksi dagiti pagalagadan ti Dios. Gapu iti dayta, nakombinsir ti adu a tattao a dagiti Saksi ti mangal-alagad iti kinapudno.
15. Ania ti nakakombinsir iti maysa a kabsat nga adda isuna iti kinapudno?
15 Apay a patien ti dadduma nga aduan kapadasan a Saksi a nasarakanda ti kinapudno? Kuna ti maysa a kabsat a lalaki nga agtawen iti 54: “Sipud pay agtutuboak, patiekon a ti pammatik ket naibatay kadagitoy a tallo a pamunganayan a banag: (1) adda Dios; (2) inwanwanna ti pannakaisurat ti Biblia; ken (3) us-usaren ken bembendisionanna ti sangalubongan a kongregasion dagiti Saksi ni Jehova ita. Bayat ti adun a tawen a panagad-adalko, kankanayon nga us-usigek dagitoy a kinapudno ken ut-utobek no natibker met laeng ti nakaibatayanda. Bimmileg a bimmileg dagiti nakitak a pammaneknek iti panaglabas dagiti tawen, ket timmibker ti pammatik ken ad-adda a nakombinsirak a talaga nga addatayo iti kinapudno.”
16. Ania ti ap-apresiaren ti maysa a kabsat maipapan iti kinapudno?
16 Maysa a naasawaan a kabsat a babai nga agserserbi iti sangalubongan a hedkuarter iti New York ti nagkomento maipapan iti organisasion ni Jehova. Kinunana a daytoy laeng ti kakaisuna nga organisasion nga agtultuloy a mangipakpakaammo iti nagan ni Jehova, nga agparang iti Biblia iti agarup 7,000 a daras. Naparegta met iti kuna ti 2 Cronicas 16:9 a, “Mapan nga agsublisubli dagiti mata [ni Jehova] iti intero a daga tapno ipakitana ti pigsana maigapu kadagidiay a ti pusoda naan-anay kenkuana.” Kinunana: “Gapu iti kinapudno, naammuak no kasano ti maaddaan iti naan-anay a puso tapno maipakita kaniak ni Jehova ti pigsana. Ti kapatgan kaniak ket ti relasionko ken Jehova. Agyamyamanak iti panangipaay ni Jesus iti nauneg a pannakaammo maipapan iti Dios. Daytoy ti mangpabpabileg kaniak.”
17. Iti ania a banag a kombinsido ti maysa a dati nga ateista, ken apay?
17 Impudno ti maysa a dati nga ateista: “Gapu kadagiti parparsua ti Dios, kombinsidoak a kayatna a naragsak dagiti tattao ket ngarud saanna nga ipalubos nga agnanayon ti panagsagaba. Kasta met, bayat a kumarkaro ti kinadakes ti lubong, tumibtibker ti pammati, kinaregta, ken ayat ti ili ni Jehova. Ti laeng espiritu ni Jehova ti makaaramid iti dayta a milagro iti kaaldawantayo.”—Basaen ti 1 Pedro 4:1-4.
18. Ania ti epektona kenka ti komento ti dua a kakabsat?
18 Kastoy met ti kuna ti maysa a nabayagen a Saksi no apay a mamati iti kinapudno nga ikaskasabatayo: “Ti adu a tawtawen a panagad-adalko ti nangkombinsir kaniak a talaga a sursuroten dagiti Saksi ti ulidan dagiti Kristiano idi umuna a siglo. Mismo a napaneknekak ti sangalubongan a panagkaykaysa dagiti Saksi ni Jehova bayat ti panagpasiarko iti nagduduma a paset ti lubong. Marikriknak ti pannakapnek ken ragsak gapu iti kinapudno iti Biblia.” Idi napagsaludsodan ti maysa a kabsat nga agtawen iti nasurok nga 60 no apay a kombinsido a nasarakanna ti kinapudno, dinakamatna ni Jesu-Kristo ket kinunana: “Inadaltayo a naimbag ti biag ken ministerio ni Jesus ket inapresiartayo ti ulidanna. Binalbaliwantayo ti dati a kabibiagtayo tapno ad-adda a mayadanitayo iti Dios babaen ken Kristo Jesus. Naawatantayo a ti daton a subbot ni Kristo ti pakaibatayan ti pannakaisalakan. Ammotayo met a napagungar isuna ta pinaneknekan dayta dagiti nakasaksi.”—Basaen ti 1 Corinto 15:3-8.
ANIA TI RUMBENG NGA ARAMIDENTAYO ITI KINAPUDNO?
19, 20. (a) Ania a responsabilidad ti impaganetget ni Pablo kadagiti kakabsat idiay Roma? (b) Ania ti pribilehiotayo kas dedikado a Kristiano?
19 Kas Kristiano a mangay-ayat iti padatayo a tao, saantayo a bukbukodan ti kinapudno a naammuantayo. Kinuna ni Pablo kadagiti kakabsat iti kongregasion idiay Roma: “No silalatak nga ideklaram dayta a ‘sao iti bukodmo a ngiwat,’ a ni Jesus ket Apo, ket watwatem ti pammati iti pusom nga isu imbangon ti Dios manipud kadagiti natay, maisalakankanto. Ta buyogen iti puso watwaten ti maysa ti pammati maipaay iti kinalinteg, ngem buyogen iti ngiwat mangaramid ti maysa iti publiko a panangideklara maipaay iti pannakaisalakan.”—Roma 10:9, 10.
20 Kas dedikado a Saksi ni Jehova, kombinsidotayo nga addatayo iti kinapudno ken ammotayo a pribilehiotayo nga isuro ti naimbag a damag ti Pagarian ti Dios iti sabsabali. Isu a bayat a mangaskasabatayo, sapay koma ta makombinsir ti sabsabali nga isursurotayo ti kinapudno manipud iti Biblia ken makitada ti narayray a pammatitayo.
^ par. 3 Kitaen ti libro a Dagiti Saksi ni Jehova—Manangiwaragawag iti Pagarian ti Dios, panid 191-198, 448-454.


text:
Dagiti lehislatibo a distrito iti Cavite
Dagiti Lehislatibo a distrito iti Cavite, ket isu dagiti umuna, maikadua, maikatlo, maikapat, maikalima, maikanem, ken maikapito a distrito ken isu dagitoy dagiti pannakabagi Probinsia ti Cavite iti Kamara dagiti Pannakabagi ti Filipinas. Ti Cavite ket maymaysa laeng idi a kongresional a distrito manipud idi 1907 aginggana idi 1972, ken nabingbingay daytoy kadagiti tallo a distrito manipud idi 1987 aginggana idi 2010. Daytoy ket paset idi ti pannakabagi ti Rehion IV-A manipud idi 1978 aginggana idi 1984. Manipud idi 1984 aginggana idi 1986 daytoy ket nagbutbutos ti tallo a sapasap a pannakabagi.
Ti pannakaipasa ti Republika Tignay 9727 idi Oktubre 22, 2009 ket nagpaadu ti bilang dagiti pannakabagi ti probinsia manipud ti tallo iti pito, ken nangrugi daytoy kadagiti panagbutbutos idi 2010. Ti maika-4 a distrito ket makunkuna pay a ti Maymaysa a Distrito iti Siudad ti Dasmariñas, kalpasan ti pannakapasingked ti Republika Tignay 9723 idi Nobiembre 25, 2009. Iti pay maipatinayon, ti maikadua a distrito ket makunkuna pay a ti Maymaysa a Distrito iti Siudad ti Bacoor; bayat a ti maikatlo a distrito ket makunkuna pay a ti Maymaysa a Distrito titi Siudad ti Imus. Dagiti dua a nainkalintegan a dokumento ti siudad ket napasingkedan idi Hunio 23 ken idi Hunio 30, 2012.
Dagiti linaon
Umuna a distrito[urnosen | urnosen ti taudan]
- Siudad: Siudad ti Cavite
- Dagiti ili: Kawit, Noveleta, Rosario
- Populasion (2010): 326,568
- ^1Napan ti opisina a kas ti Sekretario ti Transportasion ken Komunikasion idi Oktubre 18, 2012.
1987–2010[urnosen | urnosen ti taudan]
Maika-2 a distrito[urnosen | urnosen ti taudan]
1987–2010[urnosen | urnosen ti taudan]
- Siudad: Dasmariñas, Trece Martires
- Dagiti ili: Carmona, Imus, General Mariano Alvarez, General Trias, Tanza
Maika-3 a distrito[urnosen | urnosen ti taudan]
1987–2010[urnosen | urnosen ti taudan]
- Siudad: Tagaytay
- Dagiti ili: Alfonso, Amadeo, General Emilio Aguinaldo, Indang, Magallanes, Maragondon, Mendez, Naic, Silang, Ternate
- ^1pimmusay idi Agosto 6, 2002.
Maika-4 a distrito[urnosen | urnosen ti taudan]
- Siudad: Dasmariñas
- Populasion (2010): 575,817
Maika-5 a distrito[urnosen | urnosen ti taudan]
- Dagiti ili: Carmona, General Mariano Alvarez, Silang
- Population (2010): 427,016
Maika-6 a distrito[urnosen | urnosen ti taudan]
- Siudad: Trece Martires
- Dagiti ili: Amadeo, General Trias, Tanza
- Populasion (2010): 570,093
Maika-7 a distrito[urnosen | urnosen ti taudan]
- Siudad: Tagaytay
- Dagiti ili: Alfonso, General Emilio Aguinaldo, Indang, Magallanes, Maragondon, Mendez, Naic, Ternate
- Populasion (2010): 382,665
Maymaysa a distrito (awanen)[urnosen | urnosen ti taudan]
Sapasap (awanen)[urnosen | urnosen ti taudan]
Dagiti nagibasaran[urnosen | urnosen ti taudan]
- Kongresional a Biblioteka iti Kamara dagiti Pannakabagi ti Filipinas


text:
AGRIINGKAYO! NOBIEMBRE 2013
Dagiti Moral a Prinsipio a Talaga a Mangpasayaat iti Biagtayo
Dagiti prinsipiotayo ti mangim-impluensia kadagiti prioridadtayo iti biag, relasiontayo iti sabsabali, ken iti moral a panangiwanwantayo iti annaktayo. Usigen daytoy nga artikulo ti 4 a naibasar-Biblia a prinsipio a mangpasayaat iti biagtayo.
Damdamag iti Lubong
Karaman a suheto: buis para iti simbaan iti Germany, epekto iti utek ti panangpadayaw, ken ti sangalubongan a yaadu dagiti “saan a miembro ti maysa a relihion.”
No Kasanom a Kasarita ti Anakmo Maipapan iti Sexting
Dimon urayen a mairubo ti anakmo. Ibagam kenkuana dagiti peggad ti sexting.
Dagiti Moral a Prinsipio a Talaga a Mangpasayaat iti Biagtayo
Adu ti agkuna nga ‘Aramidem ti ammom nga umiso. Surotem ti ibagbaga ti pusom.’ Nainsiriban kadi dayta? Kitaem no kasano nga ipapaay ti Biblia dagiti mapagtalkam a prinsipio.
Ilawlawag ti Maysa a Klasikal a Pianista No Apay a Mamati iti Dios
Gapu iti musika, nakombinsir ti dati nga ateista a mamati iti Namarsua. Apay a nakombinsir a ti Biblia ket nagtaud iti Dios?
Panangsango Kadagiti Problema a Nainaig iti Menopause
No ad-adu ti ammom ken dagiti ay-ayatem maipapan iti menopause, ad-adda a kabaelam a sanguen dagiti problema a nainaig iti dayta.
Panagasawa
Ammuem no kasano a makatulong iti agassawa dagiti inted ti Dios a papelda tapno naragsak ken naballigida.
Addaanka Kadi iti “Padaya a Patinayon”?
Ammuem no kasano ti agbalin a positibo ken naragsak iti laksid dagiti problema.
Dagiti Features a Makita Online
Sobra Kadi ti Pannakaseknanmo iti Itsuram?
No adda problemam iti itsuram, kasano nga agbalin a balanse ti panangmatmatmo iti bagim?
Ania ti Aramidem no Adda Problemam iti Salun-at?—Paset 1
Deskribiren ti uppat nga agtutubo dagiti tumultulong kadakuada a mangdaer kadagiti problemada iti salun-at ken agtalinaed a positibo.
Apay a Sugsugatek ti Bagik?
Ti panangdangran iti bagi ket maysa a problema ti adu nga agtutubo. No ar-aramidem dayta, kasanoka nga agpatulong?
Ti Kuna Dagiti Agtutubo Maipapan iti Panangitungtungkua
Denggem ti kuna dagiti agtutubo maipapan kadagiti pagdaksan ti panangitungtungkua ken pagimbagan ti nainsiriban a panangusarmo iti tiempom.
Sinalbar ni Jose ti Adu a Biag
I-download ken basaenyo daytoy nga estoria maipapan ken Jose, nga inusar ti Dios a mangsalbar iti intero a nasion.


text:
Internet Movie Database
Ti Internet Movie Database (IMDb) (Ilokano: Batayan a datos ti Pelikula ti Internet) ket maysa nga online a batayan ti datos ti pakaammo a mainaig kadagiti pelikula, dagiti programa ti telebision ken dagiti ay-ayam a video. Daytoy ket mangiraman kadagiti aktor, dagiti empleado ti panagpataud, ken dagiti piksion akarakter a naipakita kadagitoy tallo a makitkita a pagliwliwaan ti midia. Manipud idi 2008, ti maysa a lanag ket mangpakabael pay dagiti agar-aramat idiay Estados Unidos ti nadaras a panagkita kadagiti sumurok a 6,000 a peleikula ken dagiti pabya ti telebision manipud ti CBS, Sony ken dagiti nadumaduma pay nga agparpatuat ti nawaya a pelikula.
Daytoy ket maysa kadagiti kadayegan online a papanan iti pagliwliwaan, nga adda dagiti sumurok a 100 a riwiriw a naisangayan nga agar-aramat it itungngal maysa a bulan ken ti natalinaay ken napardas a dumakdakkel a kaada ti mobile.[2] Ti IMDb ket nairugi idi Oktubre17, 1990, ken idi 1998 daytoy ket ginatang idi babaen ti Amazon.com. Manipud idi Agosto 24, 2013 ti IMDb ket addaan kadagiti 2,615,797 a titulo (mairaman kadagiti episode) ken dagiti 5,406,250 a personalidad iti batayan ti datosna,[3] ken dagiti pay 45 a riwriw a nairehistro nga agar-aramat. Ti website ket nairanggo iti 53 babaen ti Alexa.
Dagiti nota[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Imdb.com Site Info". Alexa Internet. Naala idi 2013-09-01.
- ^ "Top Ten Internet Companies | CelebJunkyz.com | Celebrity News Celebrity Gossip Celebrity Blog". CelebJunkyz.com. Agosto 19, 2009. Naala idi Agosto 20, 2011.
- ^ "Stats". IMDb. Naala idi Agosto 24, 2013.


text:
Webmaster
Ti webmaster (manipud ti web ken master),[1] matawtawagan pay ti arkitekto ti web, agparparang-ay iti web, mannurat ti sitio,wennoadministrador ti website, ket isu ti tao nga akinrebbeng para iti panagtaripato ti maysa weeno dagiti adu a website. Dagiti rebbeng ti webmaster ket mabalin a mairaman ti panangisegurado a nasayaat nga agan-andar dagiti server ti web, hardware ken sopwer, mangidaremdem iti website, agpataud ken mangbaliw kadagiti panid ti web, A/B a panagsubok, mangsungbat kadagiti komentarios, ken mangsukisok ti trapiko babaen ti sitio. Kas sapasap nga alagaden , dagiti propesional a webmaster ken "naskenda a nalaing kadagiti sopwer ti negosio ti Web, sopwer ti panagproseso ti bayad, ken sopwer ti seguridad.[2] Dagiti webmaster ket mabalinda a heneralista iti kalaing iti HTML a mangimaton kadagiti amin wenno amin nga aspeto ti panagpaandar ti web. Depende iti kasasaad dagiti imatonanda a website, dagiti webmaster ket kadawyan nga ammoda dagiti lengguahe ti eskritu a kas ti JavaScript, ColdFusion, .Net, PHP ken Perl. Mabalinda pay nga mmo koma a mangpataray kadagiti server ti web a kas ti Apache HTTP Server (Apache) wenno ti Internet Information Services (IIS) ken isuda ket mabalinda nga administrador ti server.
Dagiti nagibasaran[urnosen | urnosen ti taudan]
- ^ "webmaster, n.". Oxford English Dictionary (draft entry nga ed.). Pagmalditan ti Unibersidad ti Oxford. Disiembre 2008.
- ^ Oz, Effy (2008), Management Information Systems, Cengage Learning, p. 29, ISBN 1-4239-0178-9


text:
Opisina ken Impormasion iti Panagpasiar
Naimpusuan nga awisendaka nga agpasiar kadagiti opisina ken pagimprentaanmi. Ammuem ti adres ken oras ti panagpasiar.
Serbia
Tos̆in bunar 58-60
11080 Beograd (Zemun)
Serbia
+381 11-405-99-00
Panagpasiar
Lunes agingga iti Biernes
8:00 a.m. agingga iti 11:00 a.m. ken 1:00 p.m. agingga iti 4:00 p.m.
Kapautna 1 oras
Trabaho iti Opisina
Mangimatmaton iti aktibidad dagiti Saksi ni Jehova iti Serbia ken Montenegro. Agipatpatarus kadagiti literatura a naibatay iti Biblia iti lengguahe a Serbian ken Serbian Sign Language.


text:
Nalaka nga Usaren a Video Player
Aramidem dagitoy a simple a garaw a mangkontrol iti video playback:
I-tap babaen ti dua a ramay: Ag-play wenno ag-pause ti video.
I-swipe nga agpakannigid: Mapan iti sumaruno a marker.
I-swipe nga agpakannawan: Mapan iti napalabas a marker.
I-swipe nga agpangato: Manayonan ti kinaalisto ti playback. (Daytoy a feature ket saan a mabalin iti Android.)
I-swipe nga agpababa: Makissayan ti kinaalisto ti playback. (Daytoy a feature ket saan a mabalin iti Android.)
Maminsan a panangi-tap: Maipakita wenno mailemmeng ti control ti player.


text:
C. S. Lewis
Ni Clive Staples Lewis (29 Nobiembre 1898 - 22 Nobiembre 1963), naamammoan a kas ni C. S. Lewis ken naamammoan dagiti gayyem ken pamiliana a kas "Jack", ket maysa idi a nobelista, mannaniw, akademiko, mediebalista, literio a kritiko, mannalaysay, teologo ken Kristiano nga apolohetika manipud idiay Belfast, Irlanda. Naamammoan isuna kadagiti obrana a kangrunaan dagiti Dagiti Screwtape a Surat, Dagiti Kronika iti Narnia ken tiTi Limbang a Trilohia ken ti saan a piksion, a kas ti Kristianidad laeng, Dagiti mirakulo ken Ti Parikut iti Sakit.


text:
Lagawe, Ifugao
Ti Lagawe ket maysa a maika-4 a klase nga ili ken isu ti kapitolio iti probinsia ti Ifugao iti Filipinas.
Dagiti baranggay[urnosen | urnosen ti taudan]
Ti ili ti Lagawe ket nabingbingay a politikal iti 20 a barbaranggay.[2]
- Abinuan
- Banga
- Boliwong
- Burnay
- Buyabuyan
- Caba
- Cudog
- Dulao
- Jucbong
- Luta
- Montabiong
- Olilicon
- Poblacion South
- Ponghal
- Pullaan
- Tungngod
- Tupaya
- Poblacion East
- Poblacion North
- Poblacion West
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Ifugao". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 10 Hulio 2014.
- ^ a b Pakaammo ti Senso ti Filipinas idi 2015] (Ingles) naala idi 10 Hunio 2016
- ^ "Probinsia ti Ifugao". Datos ti Populasion ti Ili. Dibision ti Panagsukisok ti LWUA. Naala idi 10 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
SEKSION 8
Dagiti Israelita Simrekda iti Canaan
Ni Josue indauluanna ti Israel a nangparmek iti Canaan. Ni Jehova inikkanna dagiti ukom iti autoridad tapno maispal ti mairurrurumen nga ilina
SINIGSIGLO sakbay a simrek ti Israel iti Canaan, inkari ni Jehova nga ipaayna dayta a daga kadagiti kaputotan ni Abraham. Idi ni Josue ti mangidadaulo, dandanin tagikuaen dagiti Israelita ti Naikari a Daga.
Inkeddeng idin ti Dios a madadael dagiti Canaanita gapu ta pinunnoda ti daga iti nakababain a seksual nga ar-aramid ken naulpit a panangpapatay. Gapuna, dagiti Israelita masapul a naan-anay a dadaelenda dagiti siudad iti Canaan.
Ngem sakbay a simrek ni Josue iti daga, nangibaon iti dua nga espia nga agsimisim iti siudad ti Jerico ket nagdagusda iti balay ti babai nga agnagan Rahab. Pinadagus ken sinalakniban ni Rahab dagiti espia, nupay ammona nga Israelitada. Adda pammati ni Rahab iti Dios ti Israel, gapu ta nadamagna dagiti panangispal ni Jehova iti ilina. Pinagsapatana dagiti espia nga ispalenda ti sangakabbalayanna.
Kalpasanna, idi simreken dagiti Israelita iti Canaan tapno rautenda ti Jerico, simimilagro a rinebba ni Jehova dagiti pader ti Jerico. Dimmarup ti buyot ni Josue ket dinadaelda ti siudad, ngem inispalda ni Rahab ken ti pamiliana. Kalpasanna, babaen ti nagsasaruno nga iraraut iti innem a tawen, sinakup ni Josue dagiti nalawa a paset ti Naikari a Daga. Nagangayanna, nabingaybingay ti daga kadagiti tribu ti Israel.
Idi dandanin agpatingga ti napaut a panagserbi ni Josue iti Dios, inummongna dagiti tattao. Impalagipna kadakuada ti pannakilangen ni Jehova kadagiti ammada ket pinaregtana ida nga agserbi Kenkuana. Kalpasan ti ipupusay ni Josue ken dagiti nasinged kenkuana, dagiti Israelita nagserbida kadagiti palso a didios imbes a ken Jehova. Iti agarup 300 a tawen, namin-adu a sinalungasing ti nasion dagiti linteg ni Jehova. Bayat dayta a tiempo, impalubos ni Jehova a ti Israel ket irurumen dagiti kabusor a kas kadagiti Filisteo. Ngem idi nagpatulong dagiti Israelita ken Jehova, nangdutok ti Dios kadagiti ukom a mangispal kadakuada. Nagdagup amin dagita iti 12.
Ti panawen dagiti Ukom a naisalaysay iti libro nga Uk-ukom ket nangrugi ken Otniel ken nagpatingga ken Samson, ti kapigsaan pay laeng a tao a nagbiag. Ti kangrunaan a kinapudno a naulit-ulit a naiparangarang iti makapikapik a salaysay iti Uk-ukom a libro ti Biblia ket isu daytoy: Ti panagtulnog ken Jehova mangyeg kadagiti bendision idinto ta didigra ti resulta ti kinasukir.
—Naibasar iti Josue; Uk-ukom; Levitico 18:24, 25.